polyglot-tagger/wikipedia-language-snippets-filtered huggingface dataset:
ಹೆಣ್ಣು ಮೊಲವು ಬಿಲ ಅಥವಾ ಗೂಡನ್ನು ನಿರ್ಮಿಸುತ್ತದೆ. ಗೂಡಿಗೆ ತನ್ನ ಹೊಟ್ಟೆಯ ಭಾಗದ ತುಪ್ಪಳವನ್ನು ಹೊದೆಸುತ್ತದೆ. ಇದರಿಂದ ಮರಿಗಳಿಗೆ ಮೆತ್ತೆಯು ನಿರ್ಮಾಣವಾಗುವುದರೊಂದಿಗೆ, ಹಾಲೂಡಿಸುವುದೂ ಸುಲಭವಾಗುತ್ತದೆ. ಮೊಲಗಳು ಹುಟ್ಟುವಾಗ ಕುರುಡು, ರೋಮರಹಿತ ವಾಗಿದ್ದು ಅಸಹಾಯಕವಾಗಿರುತ್ತವೆ. ಹುಟ್ಟುವುದಕ್ಕಿಂತ ಸ್ವಲ್ಪ ಸಮಯದ ಮುಂಚೆ ರೋಗನಿರೋಧಕ ಶಕ್ತಿಯು ತಾಯಿಯ ರಕ್ತದಿಂದ ಮರಿಗಳಿಗೆ ವರ್ಗಾವಣೆಯಾಗಿರುತ್ತದೆ.
ಮೊಲದ ಹಾಲು ಅತ್ಯಂತ ಪೌಷ್ಠಿಕವಾದ್ದರಿಂದ ತಾಯಿಯು ಅತ್ಯಂತ ಕಮ್ಮಿ ಪ್ರಮಾಣದಲ್ಲಿ ಹಾಲೂಡಿಸುತ್ತದೆ. ಹುಟ್ಟಿನಿಂದ ೧೦ ರಿಂದ ೧೧ ದಿನಗಳ ತರುವಾಯ ಮರಿಗಳು ಕಣ್ಣು ತೆರೆಯುತ್ತವೆ. ೬ ರಿಂದ ೮ ತಿಂಗಳಲ್ಲಿ ಅವುಗಳು ಪೂರ್ಣ ಪ್ರಮಾಣದ ತುಪ್ಪಳವನ್ನು ಬೆಳೆಸಿಕೊಳ್ಳುತ್ತವೆ.
ಮೊಲಗಳು ಹುಲ್ಲು, ಸಣ್ಣ ಗಿಡಗಂಟಿಗಳನ್ನು ಮೇಯುವ ಸಸ್ಯಾಹಾರಿ ಪ್ರಾಣಿಗಳಾಗಿವೆ. ಈ ಕಾರಣದಿಂದ ಅವುಗಳ ಆಹಾರವು ಅತಿ ಹೆಚ್ಚಿನ ನಾರನ್ನು ಹೊಂದಿದ್ದು ಜೀರ್ಣಿಸಲು ಕಷ್ಟ್ವವಾಗಿರುತ್ತದೆ. ಹೀಗಾಗಿ ಮೊಲಗಳು ಎರಡು ರೀತಿಯ ಮಲಗಳನ್ನು ವಿಸರ್ಜಿಸುತ್ತವೆ- ಗಟ್ಟಿ ಹಿಕ್ಕೆ ಹಾಗೂ ಮೃದುವಾದ ಅರೆ ದ್ರವ ರೂಪದ ಮಲ. ಮೃದುವಾದ ಈ ಮಲವನ್ನು ಅವು ವಿಸರ್ಜಿಸಿದ ತಕ್ಷಣ ತಿನ್ನುತ್ತವೆ. ಈ ಮಲವು ಪುನಃ ಜೀರ್ಣಾಂಗ ವ್ಯೂಹವನ್ನು ಹಾದು ಹೋಗುವ ಮೂಲಕ ಅದರಲ್ಲಿರುವ ಹೆಚ್ಚಿನ ಪೋಷಕಾಂಶಗಳು ಹೀರಲ್ಪಡುತ್ತವೆ.
ಮೊದಲ ಅರ್ಧ ಗಂಟೆ ಮೊಲಗಳು ವೇಗವಾಗಿ ಸಿಕ್ಕಿದ್ದನ್ನು ಮೇಯುತ್ತವೆ. ಬಳಿಕದ ಅರ್ಧ ಗಂಟೆ ಆಯ್ದ ಸಸ್ಯಗಳನ್ನು ಮೇಯುತ್ತವೆ. ಈ ಅವಧಿಯಲ್ಲಿ ಅವು ಗಟ್ಟಿಯಾದ, ಪುನಃ ತಿನ್ನದ ಹಿಕ್ಕೆಯನ್ನು ವಿಸರ್ಜಿಸುತ್ತವೆ. ಈ ಹಿಕ್ಕೆಗಳನ್ನು ಅವು ಯಾವತ್ತೂ ಬಿಲದ ಒಳಗೆ ವಿಸರ್ಜಿಸುವುದಿಲ್ಲ. ಯಾವುದೇ ಅಪಾಯವಿಲ್ಲದಿದ್ದಲ್ಲಿ ಆಗೊಮ್ಮೆ ಈಗೊಮ್ಮೆ ಮೇಯುತ್ತಾ ಮೊಲಗಳು ಬಹಳಷ್ಟು ಸಮಯ ಬಿಲದ ಹೊರಗಡೆ ಅಡ್ಡಾಡುತ್ತವೆ. ಪುನಃ ತಿನ್ನುವ ಹಿಕ್ಕೆಗಳನ್ನು ಅವು ಪೂರ್ವಾಹ್ನ ೮ ಗಂಟೆಯಿಂದ ಸಂಜೆ ೫ ಗಂಟೆಯವರೆಗೆ ಗೂಡಿನ ಒಳಗೆ ವಿಸರ್ಜಿಸುತ್ತವೆ.
ಮೊಲಗಳು ಹುಲ್ಲುಗಾವಲು, ಕಾಡು, ಮರುಭೂಮಿ ಮುಂತಾಗಿ ಅನೇಕ ವಿಧದ ಪ್ರದೇಶಗಳಲ್ಲಿ ಬದುಕುತ್ತವೆ. ಮೊಲಗಳು ಹೆಚ್ಚಾಗಿ ಗುಂಪಿನಲ್ಲಿ ಬದುಕುತ್ತವೆ. ವಿಶೇಷವಾಗಿ ಯೂರೋಪಿಯನ್ ಮೊಲಗಳು ನೆಲದಾಳದ ಬಿಲಗಳಲ್ಲಿ ವಾಸಿಸುತ್ತವೆ. ಪ್ರಪಂಚದ ಅರ್ಧಕ್ಕೂ ಹೆಚ್ಚಿನ ಮೊಲಗಳು ಉತ್ತರ ಅಮೆರಿಕಾದಲ್ಲಿ ವಾಸಿಸುತ್ತವೆ. ಯೂರೋಪ್, ಆಗ್ನೇಯ ಏಷ್ಯಾ, ಸುಮಾತ್ರಾ, ಜಪಾನ್ ನ ಕೆಲವು ದ್ವೀಪಗಳು, ಆಫ್ರಿಕಾ ಹಾಗೂ ದಕ್ಷಿಣ ಅಮೆರಿಕಾಗಳಲ್ಲೂ ಮೊಲಗಳು ಕಂಡುಬರುತ್ತವೆ.
ಪ್ರಪಂಚದ ಅನೇಕ ಕಡೆಗಳಲ್ಲಿ ಕಂಡು ಬರುವ ಸಣ್ಣ ಸಸ್ತನಿಗಳಾದ ಮೊಲಗಳು ಲೆಪೋರಿಡೆ ಎಂಬ ಕುಟುಂಬದಲ್ಲಿ ಲ್ಯಾಗೋಮೋರ್ಫ಼ಾ ಎಂಬ ವರ್ಗಕ್ಕೆ ಸೇರುತ್ತವೆ. ಮೊಲಗಳಲ್ಲಿ ಯುರೋಪಿಯನ್ ಮೊಲ, ಹತ್ತಿ ಬಾಲದ ಮೊಲ ಇವೇ ಮುಂತಾಗಿ ಸುಮಾರು ೮ ಪ್ರಭೇದಗಳಿವೆ.
'ಟೊರಾಂಟೋನಗರ' ದ ಆಜುಬಾಜುಗಳ ಪ್ರೇಕ್ಷಣೀಯ ಸ್ಥಳಗಳಾದ, ಕಾಸಲೋಮ ಕ್ಯಾಸಲ್, ಟೊರಾಂಟೋ, ಸಿ. ಎನ್. ಟವರ್, ರಾಯಲ್ ಆಂಟೇರಿಯೊ ಮ್ಯೂಸಿಯೆಮ್, ಆಂಟೇರಿಯೊ ಸೈನ್ಸ್ ಸೆಂಟರ್, ಮತ್ತು ಟೊರಾಂಟೋ ಝೂ ಗಳಲ್ಲಿ, 'ಪಿಯರ್ಸನ್ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ', ಮತ್ತು, 'ಬಾಪ್ಸ್ ಸ್ವಾಮಿನಾರಾಯಣ್ ಮಂದಿರ್, ಟೊರಾಂಟೋ' ಗಳನ್ನು ಬಿಟ್ಟು ಬೇರೆ ಜಾಗಗಳು ಸುಮಾರಾಗಿ ಪೂರ್ವದಿಕ್ಕಿನಲ್ಲಿವೆ. ಲೇಕ್ ಆಂಟೇರಿಯೋ ನಗರದ ಹತ್ತಿರದಲ್ಲಿದೆ. ಅಟ್ಲಾಂಟ, ಕಾಲ್ಗರಿ, ವಿಕ್ಟೋರಿಯ, ಕ್ವಿಬೆಕ್, ನಯಾಗರ, ಮಾಂಟ್ರಿಯೆಲ್, ವ್ಯಾಂಕೂವರ್ ಮೊದಲಾದ ದೊಡ್ಡನಗರಗಳಿವೆ. ಹೊಸ ಆಧುನಿಕ ಸ್ಟ್ರೀಟ್ ಕಾರ್ ಗಳ ಓಡಾಟದ ವ್ಯವಸ್ಥೆಯನ್ನು ಜಾರಿಗೆ ತರಲಾಗಿದೆ. ೨೦೧೪ ರ ಆಗಸ್ಟ್ ತಿಂಗಳಿನಲ್ಲಿ ಅವು ಪ್ರಯಾಣಕ್ಕೆ ಸಿಗುತ್ತವೆ.
ರಜದ ದಿನಗಳು ಮತ್ತು ಹಬ್ಬದ ರಜದದಿನವೆಲ್ಲಾ ಸುತ್ತಾಡಬಹುದು ಒಬ್ಬ ವಯಸ್ಕರು, ಇಲ್ಲವೇ ಇಬ್ಬರು ದೊಡ್ಡವರ ಒಟ್ಟಿಗೆ ಇದ್ದು, ಮಕ್ಕಳ ಜೊತೆಗೆ ಸೇರಿಕೊಂಡು, ೧೯ ವರ್ಷಕ್ಕೆ ಮೀರಿರದ ಹುಡುಗರ ಜೊತೆ ಒಟ್ಟಿಗೆ ೬ ಜನಕ್ಕಿಂತಾ ಹೆಚ್ಚಿಗೆ ಇರದ ತರಹ ಮಾಡಿಕೊಂಡರೆ, ೧೦.೫ ಡಾಲರ್ ಕ್ರಯದಲ್ಲಿ ದಿನಪೂರ್ತಿ ನಗರ ಪ್ರದಕ್ಷಿಣೆ ಮಾಡಬಹುದು.
ಸಿನಿಮಾದ ಶೀರ್ಷಿಕೆ ಜುರಾಸಿಕ್‌ ಅವಧಿಯನ್ನು ಪ್ರತಿಧ್ವನಿಸಿದರೂ, ಅದರಲ್ಲಿ ತೋರಿಸಿದ ಬಹುತೇಕ ಡೈನೋಸಾರ್‌‌ಗಳು ಕ್ರೆಟೇಶಿಯಸ್‌ ಅವಧಿಯವರೆಗೆ ಅಸ್ತಿತ್ವದಲ್ಲಿ ಇರಲಿಲ್ಲ. ಚಿತ್ರಕಥೆಯು ಇದನ್ನು ಒಪ್ಪಿಕೊಂಡಿದ್ದು, ಡಾ. ಗ್ರಾಂಟ್‌ ವೆಲೊಸಿರಾಪ್ಟರ್‌ ನ ಉಗ್ರಸ್ವಭಾವವನ್ನು ಒಬ್ಬ ಹುಡುಗನಿಗೆ ವಿವರಿಸುವಾಗ, "ನೀನು ಕ್ರೆಟೇಶೀಯಸ್‌ ಕಾಲಘಟ್ಟದಲ್ಲಿ ಇದ್ದೆ ಎಂದು ಊಹಿಸಿಕೋ" ಎಂದು ಹೇಳುತ್ತಾನೆ.
ಟಿರನೋಸಾರಸ್‌ ರೆಕ್ಸ್‌' ಪ್ರಮುಖ ಎದುರಾಳಿಯಾಗಿದ್ದು, ಸ್ಪಿಲ್‌ಬರ್ಗ್‌ ಪ್ರಕಾರ ಅಂತ್ಯವನ್ನು ಪುನಾಬರೆದಿದ್ದು ಪ್ರೇಕ್ಷಕರಿಗೆ ನಿರಾಸೆಯಾದರೆ ಎಂಬ ಭಯದಿಂದ. ಅದಕ್ಕಿಂತ ಮೊದಲು ಅಷ್ಟೇನೂ ಅಚ್ಚರಿ ಹುಟ್ಟುಹಾಕದ ಅಂತ್ಯವನ್ನು ಚಿತ್ರಕಥೆಯಲ್ಲಿ ಬರೆಯಲಾಗಿತ್ತು, ಅದರಲ್ಲಿ ಒಂದು ರಾಪ್ಟರ್‌ಅನ್ನು ಗುಂಡಿಟ್ಟು ಕೊಲ್ಲಲಾಗುತ್ತದೆ ಮತ್ತು ಇನ್ನೊಂದು ಬೀಳುತ್ತಿರುವ ಹಳೆಯ ಪಳೆಯುಳಿಕೆಯಿಂದ ಸಾಯುತ್ತದೆ. ವಿನ್ಸ್‌ಟನ್‌ನ ಅನಿಮ್ಯಾಟ್ರಾನಿಕ್ ಟಿ. ರೆಕ್ಸ್‌ ಹೆಚ್ಚು ತೂಕ ಹೊಂದಿದ್ದು, ಉದ್ದವಾಗಿ ಇತ್ತು. ಜಾಕ್‌ ಹಾರ್ನರ್‌ ಇದು "ನಾನು ಭಾವಿಸುವಂತೆ ಜೀವಂತ ಡೈನೋಸಾರ್‌‌ಗೆ ಅತ್ಯಂತ ಹತ್ತಿರುವಾಗಿದೆ" ಎಂದು ಹೇಳಿದ್ದಾನೆ. ಡೈನೋಸಾರ್‌‌ ಅನ್ನು ಚಲನೆಯ ಮೇಲೆ ಆಧಾರಿತವಾದ ದೃಶ್ಯ ವ್ಯವಸ್ಥೆಯಿಂದ ಚಿತ್ರಿಸಲಾಗಿದೆ. ಇದರ ಘೀಳಿಡುವಿಕೆಯನ್ನು ಮರಿ ಆನೆಯ ಕೂಗಿನೊಂದಿಗೆ ಹುಲಿ ಮತ್ತು ಮೊಸಳೆಯ ಕೂಗಿನೊಂದಿಗೆ ಸೇರಿಸಿ ಸೃಷ್ಟಿಸಿದರು. ಅದರ ಉಸಿರಾಟ ದ ಶಬ್ದವನ್ನು ವೇಲ್‌ ಗಾಳಿ ಮತ್ತು ನೀರನ್ನು ಚಿಮ್ಮುವಾಗ ಉಂಟುಮಾಡುವ ಶಬ್ದದಿಂದ ಸೃಷ್ಟಿಸಿದ್ದರು. ನಾಯಿಯೊಂದು ಹಗ್ಗದ ಆಟಿಕೆಯ ಮೇಲೆ ದಾಳಿ ಮಾಡಿದಾಗ ಮಾಡುವ ಶಬ್ದವನ್ನು ಗ್ಯಾಲಿಮಿಮಸ್‌‌ ಅನ್ನು ಅಪ್ಪಳಿಸಿ ಚೂರಾಗಿಸುವ ಶಬ್ದಕ್ಕೆ ಬಳಸಿದರು.
ಡಿಲೊಫಾಸಾರಸ್‌ ಕೂಡ ನಿಜಜೀವನದ ಆ ಬಗೆಯ ಪ್ರಾಣಿಗಳಿಗಿಂತ ಭಿನ್ನವಾಗಿತ್ತು, ಅದನ್ನು ಪ್ರೇಕ್ಷಕರು ರಾಪ್ಟರ್‌ಗಳ ಜೊತೆ ಗೊಂದಲ ಮಾಡಿಕೊಳ್ಳದಿರಲಿ ಎಂದು ಸಾಕಷ್ಟು ಸಣ್ಣದಾಗಿ ರೂಪಿಸಿದ್ದರು. ಕುತ್ತಿಗೆಯ ನೆರಿಗೆಗಳು ಮತ್ತು ವಿಷ ಕಕ್ಕುವ ಅದರ ಸಾಮರ್ಥ್ಯವು ಕಾಲ್ಪನಿಕವಾದುದು. ಅದರ ಧ್ವನಿಯನ್ನು ಹಂಸ, ಗಿಡುಗ, ಊಳು ಕಪಿ, ಮತ್ತು ಬುಡುಬುಡುಕೆ ಹಾವುಗಳ ಧ್ವನಿಯನ್ನು ಸಮ್ಮಿಶ್ರಗೊಳಿಸಿ ಸೃಷ್ಟಿಸಿದರು.
ಪಾರ್ಕಿಗೆ ಬರುವವರಿಗೆ ಮೊದಲು ಕಾಣಿಸುವ ಡೈನೋಸಾರ್‌‌ ಎಂದರೆ ಬ್ರಾಶಿಯೊಸಾರಸ್‌ . ಅದು ಆಹಾರವನ್ನು ಮೆಲ್ಲುತ್ತಲೇ ಹಿಂದಿನ ಕಾಲುಗಳ ಮೇಲೆ ನಿಂತು ಎತ್ತರದ ಮರಗಳ ನಡುವೆ ಹುಡುಕುತ್ತಿರುವಂತೆ ಚಿತ್ರಿಸಲಾಗಿದ್ದು, ಅಷ್ಟು ಸಮರ್ಪಕವಾಗಿಲ್ಲ. ಡೈನೋಸಾರ್‌ಗಳಿಗೆ ಧ್ವನಿ ಸಾಮರ್ಥ್ಯ ತುಂಬ ಸೀಮಿತವಿತ್ತು ಎಂದು ವೈಜ್ಞಾನಿಕ ಪುರಾವೆಗಳು ಇದ್ದಾಗ್ಯೂ, ಶಬ್ದ ಸಂಯೋಜಕ ಗ್ಯಾರಿ ರಿಡ್‌ಸ್ಟಾರ್ಮ್‌ ಅವುಗಳನ್ನು ವೇಲ್‌ ಹಾಡುಗಳು ಮತ್ತು ಕತ್ತೆ ಕರೆಗಳನ್ನು ಸೇರಿಸಿದ ಧ್ವನಿಯಿಂದ ಪ್ರತಿನಿಧಿಸಲು ನಿರ್ಧರಿಸಿದ್ದರು, ಅದು ಅಚ್ಚರಿಯ ಮಧುರಭಾವವನ್ನು ತುಂಬುತ್ತದೆ ಎಂದು ಅವರು ಭಾವಿಸಿದ್ದರು.
ಟ್ರೈಸಿರಾಪ್ಟರ್ಸ್‌‌ ಉದ್ದನೆಯ ಉಬ್ಬಿದ ಭಾಗವನ್ನು ಹೊಂದಿದ್ದು, ಅದು ಯಾವುದೋ ಕಾಯಿಲೆಯಿಂದ ನರಳುತ್ತಿತ್ತು. ಸ್ಟಾನ್‌ ವಿನ್ಸ್‌ಟಗೆ ಅದರ ಚಿತ್ರ ಸಾಕಷ್ಟು ದುಸ್ವಪ್ನದಂತಿತ್ತು, ಏಕೆಂದರೆ ಸ್ಪಿಲ್‌ಬರ್ಗ್‌ ನಿರೀಕ್ಷಿತ ದಿನಕ್ಕಿಂತ ಮೊದಲೇ ಆ ರೋಗಿಷ್ಟ ಪ್ರಾಣಿಯ ಅನಿಮ್ಯಾಟ್ರಾನಿಕ್ಅನ್ನು ಚಿತ್ರೀಕರಿಸಲು ಕೇಳಿದರು. ವಿನ್ಸ್‌ಟನ್‌ ಒಂದು ಮರಿ ಟ್ರೈಸಿರಾಪ್ಟರ್ಸ್‌‌ ಅನ್ನು ಅರಿಯಾನ ರಿಚರ್ಡ್ಸ್ ಸವಾರಿಗೆ ಬಳಸಲು ಎಂದು ರೂಪಿಸಿದ್ದರು. ನಂತರ ಅದನ್ನು ಪೇಸಿಂಗ್ ಕಾರಣಗಳಿಗಾಗಿ ಸಿನಿಮಾದಿಂದ ಕೈಬಿಡಲಾಯಿತು. ವಿಫುಲವಾಗಿದ್ದ ಟ್ರೈಸಿರಾಪ್ಟರ್ಸ್‌‌ ಮಾಡೆಲ್‌ಗಳನ್ನು ನಂತರ ಸ್ಪಿಲ್‌ಬರ್ಗ್‌ನ ೧೯೯೭ರ ಸರಣಿ ಚಿತ್ರ ಜುರಾಸಿಕ್‌ ಪಾರ್ಕ್‌: ದಿ ಲಾಸ್ಟ್‌ ವರ್ಲ್ಡ್ ನಲ್ಲಿ ಬಳಸಿಕೊಂಡರು.
ಗ್ಯಾಲಿಮಿಮಸ್‌‌ ಗಳನ್ನು ತುಳಿತದ ದೃಶ್ಯಗಳಲ್ಲಿ ಬಳಸಲಾಯಿತು, ಅದರಲ್ಲಿ ಒಂದನ್ನು ಟಿರನೋಸಾರಸ್‌ ಭಕ್ಷಿಸುತ್ತದೆ.
ಬ್ರಾಶಿಯೊಸಾರಸ್‌ ಜೊತೆ ಮೊದಲ ಮುಖಾಮುಖಿಯಲ್ಲಿ ಹಿನ್ನೆಲೆಯಲ್ಲಿ ಪರಸಾರೊಲೊಫಸ್‌ ಕಾಣಿಸಿಕೊಳ್ಳುತ್ತದೆ.
ಪ್ರಮುಖ ಪ್ರಾಗ್ಜೀವ ವಿಜ್ಞಾನಿ ಮತ್ತು ಮುಖ್ಯ ಪಾತ್ರಧಾರಿ ಡಾ. ಅಲಾನ್‌ ಗ್ರಾಂಟ್‌ ಆಗಿ ಸ್ಯಾಮ್‌ ನೀಲ್‌ ನಟಿಸಿದ್ದಾನೆ.
ಗಣಿತಜ್ಞ ಮತ್ತು ಗೊಂದಲಮಯ ಸಿದ್ಧಾಂತವಾದಿ ಡಾ. ಇಯಾನ್ ಮಾಲ್ಕಮ್‌ ಆಗಿ ಜೆಫ್‌ ಗೋಲ್ಡ್‌ಬಲ್ಮ್‌
ಕೋಟ್ಯಧಿಪತಿ, ಇನ್‌ಜೆನ್‌ ಸಿಇಒ ಮತ್ತು ಜುರಾಸಿಕ್‌ ಪಾರ್ಕ್‌ನ ರೂವಾರಿ, ಮೇಲ್ವಿಚಾರಕ ಜಾನ್‌ ಹ್ಯಮಂಡ್‌ ಆಗಿ ರಿಚರ್ಡ್‌ ಅಟೆನ್‌ಬರೋ
ಹ್ಯಮಂಡ್‌ನ ಮೊಮ್ಮಗಳು, ಲೆಕ್ಸ್‌ ಮರ್ಫಿಯಾಗಿ ಅರಿಯನಾ ರಿಚರ್ಡ್ಸ್‌. ಕಥೆ ಮುಂದುವರೆದಂತೆ ಗ್ರಾಂಟ್‌ ಜೊತೆ ಸ್ನೇಹದ ಬಾಂಧವ್ಯ ಹೊಂದುತ್ತಾಳೆ.
ಲೆಕ್ಸ್‌ಳ ಕಿರಿಯ ತಮ್ಮ ಟಿಮ್‌ ಮರ್ಫಿಯಾಗಿ ಜೋಸೆಫ್‌ ಮಜೆಲ್ಲೊ. ಇವನು ಡೈನೋಸಾರಸ್‌ಗಳ ಅಭಿಮಾನಿ. ಇವನಿಗೂ ಗ್ರಾಂಟ್‌ ಜೊತೆ ಅಕ್ಕರೆಯ ಸಂಬಂಧ ಉಂಟಾಗುತ್ತದೆ.
ಜುರಾಸಿಕ್‌ ಪಾರ್ಕ್‌ನ ಕಂಪ್ಯೂಟರ್‌ ಸಿಸ್ಟಮ್‌ಗಳ ಅತೃಪ್ತ ವಾಸ್ತುಶಿಲ್ಪಿ ಡೆನಿಸ್‌ ನೆಡ್ರಿ ಆಗಿ ವೆಯ್ನ್‌ ನೈಟ್‌. ಇವನು ಬಯೋಸಿನ್‌ ಬೇಹುಗಾರನಿರುತ್ತಾನೆ.
ಹ್ಯಮಂಡ್‌ನ ಸಂಬಂಧಿತ ಹೂಡಿಕೆದಾರರನ್ನು ಪ್ರತಿನಿಧಿಸುವ ವಕೀಲ ಡೊನಾಲ್ಡ್‌ ಜೆನೆರೋ ಆಗಿ ಮಾರ್ಟಿನ್‌ ಫೆರೆರೋ.
ಪಾರ್ಕಿನ ಮುಖ್ಯ ಇಂಜಿನಿಯರ್ ರೇ ಅರ್ನಾಲ್ಡ್‌ ಆಗಿ ಸಾಮ್ಯುಯೆಲ್‌ ಎಲ್‌ ಜಾಕ್‌ಸನ್‌ .
ಇನ್‌ಜೆನ್‌ ಕಂಪನಿಯ ಪ್ರತಿಸ್ಪರ್ಧಿ ಕಾರ್ಪೊರೇಶನ್‌ ಬಯೋಸಿನ್‌ ಮುಖ್ಯಸ್ಥ ಲೂಯಿಸ್ ಡಾಡ್‌ಸನ್‌ ಆಗಿ ಕೆಮರಾನ್ ಥಾರ್‌.
ಜುರಾಸಿಕ್‌ ಪಾರ್ಕ್‌ ಸಿನಿಮಾ ಕಂಪ್ಯೂಟರ್‌‌ನಿಂದ ರೂಪಿಸಿದ ದೃಶ್ಯಗಳನ್ನು ಬಳಸಿದ ಸಿನಿಮಾಗಳಲ್ಲಿ ಒಂದು ಮೈಲುಗಲ್ಲು ಎಂದು ಪರಿಗಣಿಸಲಾಗಿದೆ. ಜೊತೆಗೆ ಸಿನಿಮಾಕ್ಕೆ ಅತ್ಯುತ್ತಮ ವಿಮರ್ಶೆಯೂ ದೊರೆಯಿತು. ಸಿನಿಮಾ ಬಿಡುಗಡೆದಾಗ, ವಿಶ್ವಾದ್ಯಂತ ೯೧೪ ದಶಲಕ್ಷ ಡಾಲರ್‌ಗೂ ಅಧಿಕ ಹಣವನ್ನು ಗಲ್ಲಾಪೆಟ್ಟಿಗೆಯಲ್ಲಿ ಗಳಿಸಿತು. ಇದು ಗಲ್ಲಾಪೆಟ್ಟಿಗೆಯಲ್ಲಿ ಅತ್ಯಂತ ಯಶಸ್ವಿಯಾಗಿದ್ದು, ಆವರೆಗೆ ಬಿಡುಗಡೆಯಾದ ಎಲ್ಲ ಸಿನಿಮಾಗಳ ದಾಖಲೆಯನ್ನು ಮೀರಿಸಿತು (ಇ.ಟಿ. ದಿ ಎಕ್ಸ್‌ಟ್ರಾ ಟೆರೆಸ್ಟ್ರಿಯಲ್‌ ಸಿನಿಮಾದ ದಾಖಲೆಯನ್ನೂ ಮೀರಿಸಿತ್ತು.) ೪ ವರ್ಷಗಳ ನಂತರ ಬಿಡುಗಡೆಯಾದ ಟೈಟಾನಿಕ್ ) ಇದರ ದಾಖಲೆಯನ್ನು ಮೀರಿಸಿತು. ಸದ್ಯ ಈ ಸಿನಿಮಾ ೧೬ನೇ ಅತ್ಯಧಿಕ ಗಳಿಕೆಯ ಸಿನಿಮಾ ಆಗಿದೆ. (ಹಣದುಬ್ಬರವನ್ನು ಗಣನೆಗೆ ತೆಗೆದುಕೊಂಡರೆ, ಉತ್ತರ ಅಮೆರಿಕಾದಲ್ಲಿ ೧೮ನೇ ಅತ್ಯಧಿಕ ಗಳಿಕೆಯ ಸಿನಿಮಾ ಆಗಿದೆ). ಇದು ಎನ್‌ಬಿಸಿಯುನಿವರ್ಸಲ್‌ ಮತ್ತು ಸ್ಟೀವನ್‌ ಸ್ಪಿಲ್‌ಬರ್ಗ್‌ಗೆ ಹಣಕಾಸಿನ ದೃಷ್ಟಿಯಿಂದ ಅತ್ಯಂತ ಯಶಸ್ಸು ತಂದುಕೊಟ್ಟ ಸಿನಿಮಾ ಆಗಿದೆ. ಅತ್ಯುತ್ತಮ ಶಬ್ದ ಮಿಶ್ರಣ , ಅತ್ಯುತ್ತಮ ಶಬ್ದ ಸಂಕಲನ ಮತ್ತು ಅತ್ಯುತ್ತಮ ದೃಶ್ಯ ಪರಿಣಾಮ ವಿಭಾಗಗಳಲ್ಲಿ ಅಕಾಡೆಮಿ ಪ್ರಶಸ್ತಿ ಗಳಿಸಿದೆ.
ಪಾರ್ಕ್‌ನ ಕೆಲಸಗಾರನ ಮೇಲೆ ಒಂದು ಡೈನೋಸಾರ್‌‌ ದಾಳಿ ಮಾಡಿದ ನಂತರ, ಹ್ಯಮಂಡ್‌ನ ಹೂಡಿಕೆದಾರರ ಪ್ರತಿನಿಧಿಯಾಗಿರುವ ವಕೀಲ ಡೊನಾಲ್ಡ್‌ ಜೆನರೊ ತಜ್ಞರು ಪಾರ್ಕ್‌ಗೆ ಭೇಟಿ ನೀಡಿ ಅದು ಸುರಕ್ಷಿತ ಎಂಬುದನ್ನು ಪರಿಶೀಲಿಸಬೇಕೆಂದು ಆಗ್ರಹಿಸುತ್ತಾನೆ. ಜೆನರೋ ಡಾ. ಇಯಾನ್ ಮಾಲ್ಕಮ್‌ ಎಂಬ ಗಣಿತಜ್ಞನನ್ನು ಆಹ್ವಾನಿಸಿದರೆ ಹ್ಯಮಂಡ್‌ ಪ್ರಾಗ್ಜೀವ ವಿಜ್ಞಾನಿ ಡಾ. ಅಲಾನ್‌ ಗ್ರಾಂಟ್‌ ಮತ್ತು ಪ್ರಾಗ್ಜೀವ ವಿಜ್ಞಾನಿ ಡಾ. ಎಲ್ಲೀ ಸಟ್ಲರ್‌ ಅವರನ್ನು ಪಾರ್ಕ್‌ಗೆ ಆಹ್ವಾನಿಸುತ್ತಾರೆ. ದ್ವೀಪಕ್ಕೆ ಬರುವ ಇವರಿಬ್ಬರೊಂದಿಗೆ ಹ್ಯಮಂಡ್‌ರ ಇಬ್ಬರು ಮೊಮ್ಮಕ್ಕಳು ಟಿಮ್‌ ಮತ್ತು ಲೆಕ್ಸ್‌ ಮರ್ಫಿ ಸೇರಿಕೊಳ್ಳುತ್ತಾರೆ. ಈ ಗುಂಪು ಪಾರ್ಕ್‌ನಲ್ಲಿ ಶೋಧನೆಗೆ ತೊಡಗಿಕೊಳ್ಳುತ್ತಾರೆ. ಹ್ಯಮಂಡ್‌ ತನ್ನ ಅತಿಥಿಗಳನ್ನು ಮುಖ್ಯ ತಂತ್ರಜ್ಞ ರೇ ಅರ್ನಾಲ್ಡ್‌ ಮತ್ತು ತನ್ನ ಗೇಮ್‌ ವಾರ್ಡನ್‌ ಆಗಿರುವ ರಾಬರ್ಟ್‌ ಮುಲ್ಡೂನ್‌ ಅವರೊಂದಿಗೆ ಸೇರಿ ಗಮನಿಸುತ್ತಿರುತ್ತಾನೆ.
ಪ್ರಧಾನ ಕಂಪ್ಯೂಟರ್‌ ಪ್ರೋಗ್ರಾಮರ್‌ ಆಗಿರುವ ಡೆನಿಸ್‌ ನೆಡ್ರಿ ರಹಸ್ಯವಾಗಿ ಇನ್‌ಜೆನ್‌ ಕಂಪನಿಯ ಕಾರ್ಪೊರೇಟ್‌ ಎದರಾಳಿಯೊಂದಿಗೆ ಸೇರಿಕೊಳ್ಳುತ್ತಾನೆ ಮತ್ತು ಫಲಿತಗೊಂಡಿದ್ದ ಡೈನೋಸಾರ್‌‌ ಭ್ರೂಣಗಳನ್ನು ಕದಿಯಲು ಹಣ ಪಡೆದಿರುತ್ತಾನೆ. ಹಾಗೆ ಕಳವು ಮಾಡುವಾಗ, ನೆಡ್ರಿಯು ಭ್ರೂಣದ ಸಂಗ್ರಹಾಗಾರಕ್ಕೆ ಪ್ರವೇಶ ಪಡೆಯಲಿಕ್ಕಾಗಿ ಪಾರ್ಕ್‌ನ ರಕ್ಞಣಾ ವ್ಯವಸ್ಥೆಯನ್ನು ನಿಷ್ಕ್ರಿಯಗೊಳಿಸಿರುತ್ತಾನೆ. ಇನ್ನುಳಿದ ಗುಂಪಿನವರು, ರಕ್ಷಣಾ ವ್ಯವಸ್ಥೆ ನಿಷ್ಕ್ರಿಯಗೊಂಡಿದ್ದರಿಂದ ಪಾರ್ಕ್‌ನಲ್ಲಿ ಕಷ್ಟಕ್ಕೆ ಸಿಕ್ಕಿಹಾಕಿಕೊಳ್ಳುತ್ತಾರೆ. ಇವರ ಮೇಲೆ ತನ್ನ ಆವರಣದ ಬೇಲಿಯಿಂದ ತಪ್ಪಿಸಿಕೊಳ್ಳುವ ಟಿರನೋಸಾರಸ್‌ ದಾಳಿ ಮಾಡಿ, ಜೆನೆರೋನನ್ನು ಸಾಯಿಸುತ್ತದೆ ಮತ್ತು ಇಯಾನ್‌ನ್ನು ಗಾಯಗೊಳಿಸುತ್ತದೆ. ಟಿಮ್‌ ಮತ್ತು ಲೆಕ್ಸ್ ಅವರೊಂದಿಗೆ ಗ್ರಾಂಟ್‌ ತಪ್ಪಿಸಿಕೊಳ್ಳಲು ಶಕ್ಯನಾಗುತ್ತಾನೆ. ಭ್ರೂಣಗಳನ್ನು ತೆಗೆದುಕೊಂಡು ಪರಾರಿಯಾಗುವ ನೆಡ್ರಿಯ ಪ್ರಯತ್ನ ವಿಫಲವಾಗುತ್ತದೆ ಮತ್ತು ಅವನಿಗೆದುರಾಗಿ ಬಂದ ಡಿಲೊಫೊಸಾರಸ್‌ ದಾಳಿ ಮಾಡಿ, ಅವನನ್ನು ಸಾಯಿಸುತ್ತದೆ.
ರಕ್ಷಣಾ ಬೇಲಿ ವ್ಯವಸ್ಥೆಯನ್ನು ಕ್ರಿಯಾಶೀಲಗೊಳಿಸಲು ನೆಡ್ರಿಯ ಸಂಕೇತಾಕ್ಷರಗಳು ಗೊತ್ತಾಗದೇ, ಹ್ಯಮಂಡ್‌ ಇಡೀ ಸಿಸ್ಟಮ್‌ಅನ್ನು ರಿಬೂಟ್‌ ಮಾಡಲು ಶಿಫಾರಸು ಮಾಡುತ್ತಾನೆ. ಆತ ಪಾರ್ಕ್‌ನ ಸಿಸ್ಟಮ್‌ಅನ್ನು ಶಟ್‌ಡೌನ್‌ ಮಾಡಿ, ಎಲ್ಲೀ, ಅರ್ನಾಲ್ಡ್‌, ಮುಲ್ಡೂನ್‌ ಮತ್ತು ಮಾಲ್ಕಮ್‌ ಅವರೊಂದಿಗೆ ಸೇರಿ ತುರ್ತುಸ್ಥಿತಿ ಬಂಕರ್‌ನಲ್ಲಿ ಆಶ್ರಯ ಪಡೆಯುತ್ತಾನೆ. ಅಲ್ಲಿಂದ ಅರ್ನಾಲ್ಡ್‌ ಸಿಸ್ಟಮ್‌ಅನ್ನು ರಿಬೂಟ್‌ ಮಾಡಲು ನಿರ್ವಹಣಾ ಬಂಕರ್‌ನತ್ತ ಸಾಗುತ್ತಾನೆ. ಆತ ಹಿಂತಿರುಗಿ ಬಾರದಿದ್ದಾಗ, ಮುಲ್ಡೂನ್‌ ಮತ್ತು ಎಲ್ಲೀ ಬಂಕರ್‌ನತ್ತ ಹೋಗುತ್ತಾರೆ. ಇದೇ ವೇಳೆಗೆ, ಗ್ರಾಂಟ್‌ ಮತ್ತು ಮಕ್ಕಳು ಅದೇ ಮೊಟ್ಟೆಗಳಿದ್ದ ಒಂದು ಗೂಡನ್ನು ಕಂಡುಹಿಡಿಯುತ್ತಾರೆ ಮತ್ತು ಡೈನೋಸಾರ್‌‌ಗಳು ತಮ್ಮಷ್ಟಕ್ಕೆ ಮರಿಮಾಡಲು ಶುರುಮಾಡಿವೆ ಎಂಬುದನ್ನು ಇದು ಸೂಚಿಸುತ್ತದೆ.
ಕ್ರೈಟನ್‌ ಅವರ ಕಾದಂಬರಿ ಪ್ರಕಟವಾಗುವುದಕ್ಕಿಂತ ಮೊದಲೇ, ವಾರ್ನರ್ ಬ್ರದರ್ಸ್‌, ಕೊಲಂಬಿಯಾ, ಟ್ರೈಸ್ಟಾರ್‌, ೨೦ಯತ್‌ ಸೆಂಚುರಿ ಫಾಕ್ಸ್ ಮತ್ತು ಯುನಿವರ್ಸಲ್‌ ಸ್ಟುಡಿಯೋಗಳು ಅದನ್ನು ಸಿನಿಮಾ ಮಾಡುವ ಹಕ್ಕುಗಳಿಗಾಗಿ ಪ್ರಯತ್ನ ನಡೆಸಿದ್ದವು. ಯುನಿವರ್ಸಲ್‌ ಸ್ಟುಡಿಯೋಸ್‌ ಬೆಂಬಲದೊಂದಿಗೆ ಸ್ಪಿಲ್‌‌ಬರ್ಗ್‌, ಕಾದಂಬರಿಯ್ ೧೯೯೦ರಲ್ಲಿ ಪ್ರಕಟವಾಗುವುದಕ್ಕಿಂತ ಮೊದಲೇ ಅದರ ಹಕ್ಕುಗಳನ್ನು ಪಡೆದುಕೊಂಡರು ಮತ್ತು ಕ್ರೈಟನ್‌ಗೆ ಕಾದಂಬರಿಯನ್ನು ಚಿತ್ರಕಥೆ ರೂಪಕ್ಕೆ ತರಲು ಹೆಚ್ಚುವರಿ ೫೦೦,೦೦೦ ಡಾಲರ್‌ ಹಣ ನೀಡಿದರು. ಡೇವಿಡ್‌ ಕೋಪ್‌ ಅಂತಿಮ ಕರಡನ್ನು ಸಿದ್ಧಪಡಿಸಿದರು, ಕಾದಂಬರಿಯ ಬಹುಭಾಗವನ್ನು ಮತ್ತು ಹಿಂಸಾತ್ಮಕ ದೃಶ್ಯಗಳನ್ನು ಕೈಬಿಟ್ಟರು. ಜೊತೆಗೆ ಪಾತ್ರ ಚಿತ್ರಣದಲ್ಲಿಯೂ ಸಾಕಷ್ಟು ಬದಲಾವಣೆ ಮಾಡಿದರು.
ಗ್ರಾಂಟ್‌ ಮತ್ತು ಮಕ್ಕಳು ಅತಿಥಿಗಳ ಕೇಂದ್ರದ ಕಟ್ಟಡದತ್ತ ಬರುತ್ತಾರೆ. ಆತ ಮಕ್ಕಳನ್ನಷ್ಟೇ ಅಲ್ಲಿಯ ಅಡುಗೆ ಮನೆಯಲ್ಲಿ ಬಿಟ್ಟು, ತಾನು ಸೆಟ್ಲರ್ ಮತ್ತು ಇತರರೊಂದಿಗೆ ಸೇರಿಕೊಳ್ಳುತ್ತಾನೆ. ಮಕ್ಕಳು ಗ್ರಾಂಟ್‌ ಮತ್ತು ಎಲ್ಲೀ ಜೊತೆ ಸೇರಿಕೊಳ್ಳುವ ಮೊದಲು ಎರಡು ರಾಪ್ಟರ್‌ಗಳಿಂದ ಪಾರಾಗುತ್ತಾರೆ. ಲೆಕ್ಸ್‌ ನಿಯಂತ್ರಣಾ ಕೊಠಡಿಯಿಂದ ಕೆಲಸ ಮಾಡುತ್ತ ಪಾರ್ಕ್‌ನ ರಕ್ಷಣಾ ವ್ಯವಸ್ಥೆ ಸರಿಹೋಗುವಂತೆ ಮಾಡುತ್ತಾನೆ. ಗ್ರಾಂಟ್‌ ಹ್ಯಮಂಡ್‌ಗೆ ಕರೆ ಮಾಡಿ, ತಮ್ಮನ್ನು ಪಾರುಮಾಡಲು ಹೊರಗಿನಿಂದ ರಕ್ಷಣಾ ವ್ಯವಸ್ಥೆಯನ್ನು ಕರೆಸಬೇಕೆಂದು ಕೇಳಿಕೊಳ್ಳುತ್ತಾರೆ. ಆದರೆ ಅಷ್ಟರಲ್ಲಿ ಎರಡು ರಾಪ್ಟರ್‌ಗಳು ಈ ಗುಂಪನ್ನು ನೋಡಿ, ದಾಳಿ ಮಾಡುತ್ತವೆ.
ಮುಲ್ಡೂನ್‌ ಮತ್ತು ಎಲ್ಲೀ ನಿರ್ವಹಣಾ ಬಂಕರ್‌ನತ್ತ ಸಾಗುತ್ತಿದ್ದಂತೆ, ಮುಲ್ಡೂನ್‌ಗೆ ತಮ್ಮನ್ನು ರಾಪ್ಟರ್‌ಗಳು ಬೇಟೆಯಾಡುತ್ತಿವೆ ಎಂಬುದನ್ನು ಗಮನಿಸುತ್ತಾನೆ. ಮುಲ್ಡೂನ್‌ನನ್ನು ವೆಲೊಸಿರಾಪ್ಟರ್ಸ್‌ ಕೊಲ್ಲುತ್ತದೆ. ಎಲ್ಲೀ ಹಾಗೂ ಹೀಗೂ ಬಂಕರ್‌ನತ್ತ ಸಾಗಿ, ಪಾರ್ಕ್‌ ಸಿಸ್ಟಮ್‌ ಅನ್ನು ಪುನಾ ಶುರುಮಾಡುತ್ತಾಳೆ. ಇದೇ ಸಮಯದಲ್ಲಿ ಟಿಮ್‌, ಲೆಕ್ಸ್‌ ಮತ್ತು ಗ್ರಾಂಟ್‌ ಪಾರ್ಕ್‌ನ ಹೊರಗಿರುವ ಪ್ರಾಣಿಗಳ ವಲಯದ ವಿದ್ಯುತ್‌ ಬೇಲಿಯನ್ನು ಹತ್ತಿರುತ್ತಾರೆ ಮತ್ತು ಸಿಸ್ಟಮ್‌ ಪುನಾ ಶುರುವಾದೊಡನೆ ಬೇಲಿಯಲ್ಲಿ ವಿದ್ಯುತ್‌ ಹರಿಯಲಾರಂಭಿಸಿ, ಟಿಮ್‌ ಇನ್ನೇನು ಸಾಯುತ್ತಾನೆ ಎಂಬ ಸ್ಥಿತಿಗೆ ಬರುತ್ತಾನೆ.
ಇನ್‌ಜೆನ್‌ ಕಂಪನಿಯ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾಗಿರುವ, ವಿಲಕ್ಷಣ ಸ್ವಭಾವದ ಕೋಟ್ಯಧಿಪತಿ ಜಾನ್‌ ಹ್ಯಮಂಡ್‌ ಜುರಾಸಿಕ್‌ ಪಾರ್ಕ್‌: ಎಂಬ ಥೀಮ್‌ ಪಾರ್ಕ್‌ ಅನ್ನು ಸ್ಥಾಪಿಸಿರುತ್ತಾನೆ. ಅದರಲ್ಲಿ ಪ್ರಾಗೈತಿಹಾಸಕ್ಕೆ ಸೇರಿದ ಪಳೆಯುಳಿಕೆ ರಾಳ ದಲ್ಲಿ ರಕ್ಷಿತವಾಗಿದ್ದ ಕೀಟಗಳಿಂದ ಪಡೆದ ಡಿಎನ್‌ಎದಿಂದ ಕ್ಲೋನ್‌ ಮಾಡಿದ ಡೈನೋಸಾರ್‌‌ಗಳನ್ನು ಇಟ್ಟಿರುತ್ತಾರೆ. ಪೆಸಿಫಿಕ್ ತೀರದ ಕೋಸ್ಟಾ ರಿಕಾದ ಒಂದು ದ್ವೀಪದಲ್ಲಿ ಈ ಉದ್ಯಾನ ಇರುತ್ತದೆ.
ಗುಂಪು ಅಲ್ಲಿಂದ ಹೊಗೆಕೊಳವೆಯ ಮೂಲಕ ಪಾರಾಗುತ್ತದೆ. ಆದರೆ ಅವರು ತಪ್ಪಿಸಿಕೊಂಡು ಪ್ರವೇಶ ಕೊಠಡಿಗೆ ಬಂದರೆ ಅಲ್ಲಿ ರಾಪ್ಟರ್‌ಗಳು ಮೇಲೆ ಎರಗಲು ಸಿದ್ಧವಾಗಿರುತ್ತವೆ. ಆದರೆ ಅಷ್ಟರಲ್ಲಿ ಟಿ. ರೆಕ್ಸ್‌ ಮುಖ್ಯ ದ್ವಾರವನ್ನು ಮುರಿದು, ಒಳನುಗ್ಗಿ ರಾಪ್ಟರ್‌ಗಳ ಮೇಲೆ ಆಕ್ರಮಣ ಮಾಡುತ್ತದೆ. ಆಗ ಈ ನಾಲ್ವರೂ ಅಲ್ಲಿಂದ ತಪ್ಪಿಸಿಕೊಂಡು ಹೊರಗೆ ಹೋಗುತ್ತಾರೆ. ಅಲ್ಲಿಂದ ಮಾಲ್ಕಮ್‌ ಮತ್ತು ಹ್ಯಮಂಡ್‌ ಅವರನ್ನು ಪಾರುಮಾಡಿ, ಕರೆದುಕೊಂಡು ಹೋಗುತ್ತಾರೆ.
ಜುರಾಸಿಕ್‌ ಪಾರ್ಕ್‌ ೧೯೯೩ರಲ್ಲಿ ಬಿಡುಗಡೆಯಾದ ಅಮೆರಿಕದ ಒಂದು ವೈಜ್ಞಾನಿಕ ಕಾಲ್ಪನಿಕ ಸಾಹಸ ಸಿನಿಮಾ. ಇದನ್ನು ಸ್ಟೀವನ್‌ ಸ್ಪಿಲ್‌ಬರ್ಗ್‌ ನಿರ್ದೇಶಿಸಿದ್ದಾರೆ ಮತ್ತು ಮೈಕಲ್‌ ಕ್ರೈಟನ್‌ ಬರೆದಿರುವ ಅದೇ ಹೆಸರಿನ ಕಾದಂಬರಿಯನ್ನು ಆಧರಿಸಿದೆ. ಸಿನಿಮಾದಲ್ಲಿ ಸ್ಯಾಮ್‌ ನೀಲ್‌, ಲಾರಾ ಡೆರ್ನ್‌, ಜೆಫ್‌ ಗೋಲ್ಡ್‌ಬ್ಲಮ್‌ ಮತ್ತು ರಿಚರ್ಡ್‌ ಅಟೆನ್‌ಬರೋ ನಟಿಸಿದ್ದಾರೆ.
ಈ ಸಿನಿಮಾ ಪೆಸಿಫಿಕ್ ತೀರದ ಮಧ್ಯ ಅಮೆರಿಕದಲ್ಲಿ ಕೋಸ್ಟಾ ರಿಕಾದ ಬಳಿಯ ಕಾಲ್ಪನಿಕ ಐಸ್ಲ ನ್ಯುಬ್ಲರ್‌ನಲ್ಲಿ ಒಬ್ಬ ಪರೋಪಕಾರಿ ಕೋಟ್ಯಧಿಪತಿ ಮತ್ತು ವಂಶವಾಹಿ ವಿಜ್ಞಾನಿಗಳ ಒಂದು ಸಣ್ಣ ತಂಡ ಸೇರಿ ಕ್ಲೋನ್‌ ಮಾಡಿದ ಡೈನೋಸಾರ್‌‌ಗಳ ಮನೋರಂಜನಾ ಪಾರ್ಕ್‌ ಹುಟ್ಟುಹಾಕಿದ ಕಥೆಯನ್ನು ಕೇಂದ್ರವಾಗಿಟ್ಟುಕೊಂಡಿದೆ.
ಇಂತಹಾ ವಿಶಿಷ್ಠಪೂರ್ಣ ಮನಮೋಹಕ ಸಮನ್ವಯ ಜಾತ್ರೆಯಲ್ಲಿ ಪ್ರಜ್ವಲಿಸುವ ಶ್ರೀ ದೇವಿಯನ್ನು ನೋಡಲು ಬನ್ನಿ.
ಬಹಳ ಕಾಲದ ಹಿಂದೆ ಸಾಗರ ಮತ್ತು ಸುತ್ತಮುತ್ತಲಿನ ಹಳ್ಳಿಗಳಲ್ಲಿ ಮಾರಕ ರೋಗಗಳಾದ ಪ್ಲೇಗ್ ಮತ್ತು ಕಾಲರಾ ಜ್ವರಗಳಂತಹ ಸಾಂಕ್ರಾಮಿಕ ರೋಗಗಳು ಹರಡಿ ನೂರಾರು ಜನರನ್ನು ಬಲಿತೆಗೆದುಕೊಂಡಿದ್ದುವು. ಆ ಸಮಯದಲ್ಲಿ ದೇವಿಗೆ ಹರಕೆ, ಪೂಜೆ ಉತ್ಸವ ಜಾತ್ರೆಯನ್ನು ಮಾಡುವದಾಗಿ ಊರಿನ ಹಿರಿಯರು ಹರಕೆ ಹೇಳಿಕೊಂಡರು. ಆಗ ರೋಗವು ಸಂಪೂರ್ಣವಾಗಿನಿಂತು ಹೋಗಿ ಇವತ್ತಿನ ವರೆಗೆ ಯಾವುದೇ ರೀತಿಯ ಸಾಂಕ್ರಾಮಿಕ ರೋಗಗಳು ಈ ತಾಲ್ಲೂಕಿನಲ್ಲಿ ಕಾಣಿಸಿಕೊಳ್ಳಲಿಲ್ಲ. ಮೊದ ಮೊದಲು ಸಣ್ಣದಾಗಿ ಪ್ರಾರಂಭವಾದ ಈ ಜಾತ್ರೆಯು ನಿರಂತರ ನಿತ್ಯ ಪೂಜೆ, ಶುಕ್ರವಾರ ಮತ್ತು ಮಂಗಳವಾರ ಕುಂಕುಮಾರ್ಚನೆಗಳಿಂದ ಅಪಾರ ಸಂಖ್ಯೆಯಲ್ಲಿ ಭಕ್ತರನ್ನು ಆಕಷರ್ಿಸಿದೆ ಮತ್ತು ನವರಾತ್ರಿ ಸಮಯದಲ್ಲಿ ಕೂಡ 9 ದಿನಗಳ ಕಾಲ ನವರಾತ್ರಿ ಉತ್ಸವವೂ ನಡೆಯುತ್ತದೆ. ಈಗಿನ ಮಾರಿಕಾಂಬಾ ಗಂಡನ ಮನೆ ದೇವಸ್ಥಾನವು 2 ಸಿಂಹಗಳು ಎಳೆಯುವ ರಥದ ಮಾದರಿಯಲ್ಲಿ ಭವ್ಯವಾಗಿ ನಿರ್ಮಾಣವಾಗಿದೆ. ಇನ್ನೇಲ್ಲಿಯೂ ಕಾಣಸಿಗದಂತಹ ಈ ಅಪರೂಪದ ರಥದ ಮಾದರಿಯ ಗುಡಿಯ ಗೋಪುರವು ದೇವಿಯ ನಾನಾ ರೂಪವನ್ನು, ದೇವಿಯ ಮಹಾತ್ಮೆಯನ್ನು, ದೇವಿಯ ಮೂರ್ತಿ ರಚನೆಯ ಮೂಲಕ ಕಂಗೊಳಿಸುತ್ತದೆ. ಈ ಗುಡಿಯು ನಗರದ ಮಧ್ಯದಲ್ಲಿ, ಅತಿ ಎತ್ತರದ ಗೋಪುರವನ್ನು ಹೊಂದಿರುವುದು ಒಂದು ವಿಶೇಷ ಆಕರ್ಷಣೆ.
ನೊವಾಕ್‌ ಮಾಂಟ್ರಿಯಾಲ್‌ನಲ್ಲಿ ನಡೆದ ಮಾಸ್ಟರ್ಸ್‌ ಸೀರೀಸ್‌ ರೋಜರ್ಸ್‌ ಕಪ್‌ ಪಂದ್ಯಾವಳಿ ಪ್ರಶಸ್ತಿ ಗೆದ್ದರು.
ಆಗ 2007ರ ಪಂದ್ಯಾವಳಿಯಲ್ಲಿ, ನೊವಾಕ್‌ ಮೊದಲ ಬಾರಿಗೆ ಅಂಕಣದಲ್ಲಿ ರಫೆಲ್‌ ನಡಾಲ್‌, ಆಂಡಿ ರೊಡ್ಡಿಕ್‌ ಮತ್ತು ಮಾರಿಯಾ ಷರಪೋವಾ ಸೇರಿದಂತೆ ಇತರೆ ಆಟಗಾರರನ್ನು ಅಣಕವಾಡಲಾರಂಭಿಸಿ, ಪ್ರೇಕ್ಷಕರನ್ನು ರಂಜಿಸಿದರು.
ಗ್ರ್ಯಾನ್ ಸ್ಲ್ಯಾಮ್‌ ಪಂದ್ಯಾವಳಿಗಳಲ್ಲಿ ಹಲವು ಬಾರಿ ರೋಜರ್‌ ಫೆಡರರ್‌ನ್ನು ಸೋಲಿಸಿದ ಐದು ಪ್ರಮುಖ ಆಟಗಾರರಲ್ಲಿ ನೊವಾಕ್‌ ಸಹ ಒಬ್ಬರು. ಅಲ್ಲದೆ, ಸತತ ಪಂದ್ಯಾವಳಿಗಳಲ್ಲಿ ಮೂರು ಬಾರಿ ಈ ರೀತಿಯ ಸಾಧನೆಗೈಯುವ ಮೂಲಕ ಎರಡನೆಯ ಆಟಗಾರರಾದರು. ಆಗ 2007 ಹಾಗೂ 2010ರ ಯುಎಸ್ ಓಪನ್‌ ಟೆನಿಸ್‌ ಪಂದ್ಯಾವಳಿಗಳಲ್ಲಿ ನೊವಾಕ್‌ ಕ್ರಮವಾಗಿ ರೋಜರ್‌‌ ಫೆಡರರ್‌ ಮತ್ತು ರಫಲ್‌ ನಡಾಲ್‌ರ ವಿರುದ್ಧ ರನ್ನರ್‌-ಅಪ್‌ ಆಗಿದ್ದರು. ಅಲ್ಲದೇ 2008ರ ಬೀಜಿಂಗ್‌ ಒಲಿಂಪಿಕ್ಸ್‌ ಕ್ರೀಡಾಕೂಟದಲ್ಲಿ ಸರ್ಬಿಯಾ ಪರವಾಗಿ ಆಡಿ, ಕಂಚಿನ ಪದಕ ಗಳಿಸಿದರು. ಇದಕ್ಕೂ ಹೆಚ್ಚಾಗಿ, ನೊವಾಕ್‌ 2008ರಲ್ಲಿ ಟೆನಿಸ್ ಮಾಸ್ಟರ್ಸ್‌ ಕಪ್‌ನಲ್ಲಿ ಜಯಗಳಿಸಿ, ಆರು ಮಾಸ್ಟರ್ಸ್‌ ಸೀರೀಸ್ ಟೆನಿಸ್‌ ಪಂದ್ಯಾವಳಿ ಗೆದ್ದಿದ್ದಾರೆ. ಅದರಲ್ಲೂ 2010ರ, ಸರ್ಬಿಯಾ ಡೇವಿಸ್‌ ಕಪ್‌ ಗೆಲ್ಲುವುದರಲ್ಲಿ ನೊವಾಕ್ ಪ್ರಮುಖ ಪಾತ್ರವಹಿಸಿದ್ದರು. ಸತತ ನಾಲ್ಕು ವರ್ಷಗಳ ಎಟಿಪಿ ಟೂರ್‌ ಅಂತ್ಯದಲ್ಲಿ ಮೊದಲೆರಡು ಶ್ರೇಯಾಂಕದ ರಫೆಲ್‌ ನಡಾಲ್‌ ಹಾಗೂ ಎರಡನೆಯ ಶ್ರೇಯಾಂಕದ ರೋಜರ್‌ ಫೆಡರರ್ ನಂತರ ನೊವಾಕ್‌ ಮೂರನೆಯ ಶ್ರೇಯಾಂಕದಲ್ಲಿದ್ದರು. ಅವರು 2010ರ ಫೆಬ್ರವರಿಯಲ್ಲಿ ಗಳಿಸಿದ ಎರಡನೆಯ ಶ್ರೇಯಾಂಕವು, ನೊವಾಕ್‌ರ ಇದುವರೆಗಿನ ಅತ್ಯುನ್ನತ ಶ್ರೇಯಾಂಕವೆನಿಸಿದೆ.
ಯುಎಸ್‌ ಓಪನ್‌ ನಂತರ ನೊವಾಕ್‌ ಜೊಕೊವಿಕ್‌ ನಾಲ್ಕು ಪಂದ್ಯಾವಳಿಗಳಲ್ಲಿ ಸ್ಪರ್ಧಿಸಿದರು. ನಂತರ 2008ರ ಆಸ್ಟ್ರೇಲಿಯನ್‌ ಓಪನ್‌ ಫೈನಲ್‌ನ ಮರುಪಂದ್ಯದಂತೆ, ನೊವಾಕ್ ಥಾಯ್ಲೆಂಡ್‌ ಓಪನ್‌ ಟೆನಿಸ್‌ ಪಂದ್ಯಾವಳಿಯ ಫೈನಲ್‌ನಲ್ಲಿ ಜೋ-ವಿಲ್ಫ್ರೆಡ್‌ ಸೊಂಗಾ ವಿರುದ್ಧ ನೇರ ಸೆಟ್‌ಗಳಲ್ಲಿ ಪರಾಭವಗೊಂಡರು. ನವೆಂಬರ್‌ನಲ್ಲಿ, ಷಾಂಘೈಯಲ್ಲಿ ವರ್ಷಾಂತ್ಯದ ಟೆನಿಸ್ ಮಾಸ್ಟರ್ಸ್‌ ಕಪ್‌ ಪಂದ್ಯಾವಳಿ ನಡೆಯಿತು. ರಫೆಲ್‌ ನಡಾಲ್‌ ಇದರಲ್ಲಿ ಸ್ಪರ್ಧಿಸಲಾಗದ ಕಾರಣ, ನೊವಾಕ್‌ ಎರಡನೆಯ ಶ್ರೇಯಾಂಕಿತರಾದರು. ತಮ್ಮ ಮೊದಲ ರೌಂಡ್‌ ರಾಬಿನ್‌ ಪಂದ್ಯದಲ್ಲಿ ಅವರು ಅರ್ಜೆಂಟೀನಾದ ಜುಯಾನ್‌ ಮಾರ್ಟಿನ್‌ ಡೆಲ್‌ ಪೊಟ್ರೊರನ್ನು ನೇರ ಸೆಟ್‌ಗಳಲ್ಲಿ ಸೋಲಿಸಿದರು. ನಂತರ ಅವರು ನಿಕೊಲಾಯ್‌ ಡೆವಿಡೆಂಕೊರನ್ನು ಮೂರು ಸೆಟ್‌ಗಳಲ್ಲಿ ಮಣಿಸಿದರು. ತಮ್ಮ ಅಂತಿಮ ರೌಂಡ್‌ ರಾಬಿನ್ ಪಂದ್ಯದಲ್ಲಿ ಜೊ-ವಿಲ್ಫ್ರೆಡ್‌ ಸೊಂಗಾ ವಿರುದ್ಧ 1–6, 7–5, 6–1 ಸೆಟ್‌ಗಳಿಂದ ಪರಾಭವಗೊಂಡರು. ನೊವಾಕ್‌ ಜೊಕೊವಿಕ್‌ ಸೆಮಿಫೈನಲ್ಸ್‌ ಅರ್ಹತೆ ಪಡೆದು, ಜಿಲ್ಸ್‌ ಸೈಮನ್‌ ವಿರುದ್ಧ 4–6, 6–3, 7–5 ಸೆಟ್‌ಗಳ ಗೆಲುವು ಸಾಧಿಸಿದರು. ಫೈನಲ್‌ ಪಂದ್ಯದಲ್ಲಿ ಪುನಃ ನೊವಾಕ್‌ ಜೊಕೊವಿಕ್‌ ಡೆವಿಡೆಂಕೊ ವಿರುದ್ಧ ಗೆದ್ದು ತಮ್ಮ ಮೊಟ್ಟಮೊದಲ ಟೆನಿಸ್‌ ಮಾಸ್ಟರ್ಸ್‌ ಕಪ್‌ ಪ್ರಶಸ್ತಿ ಗಳಿಸಿಕೊಂಡರು.
ಉತ್ತರ ಅಮೆರಿಕಾದಲ್ಲಿ ಈ ವರ್ಷದ ಮೊದಲ ಮಾಸ್ಟರ್ಸ್‌ 1000 ಪಂದ್ಯಾವಳಿಯಲ್ಲಿ ನೊವಾಕ್‌ ಸ್ಪರ್ಧಿಸಿದರು. ಇಂಡಿಯನ್‌ ವೆಲ್ಸ್‌ನಲ್ಲಿ ನಡೆದ ಬಿಎನ್‌ಪಿ ಪರಿಬಾಸ್‌ ಓಪನ್‌ ಟೆನಿಸ್‌ ಪಂದ್ಯಾವಳಿಯಲ್ಲಿ, ನೊವಾಕ್‌, ಆ ಪಂದ್ಯದ ವಿಜೇತರಾಗಲಿದ್ದ ಇವಾನ್‌ ಲ್ಯುಬಿಸಿಕ್‌ ವಿರುದ್ಧ ನಾಲ್ಕನೆಯ ಸುತ್ತಿನಲ್ಲಿ 5-7, 3-6 ಸೆಟ್‌ಗಳಲ್ಲಿ ಸೋತರು. ಮಿಯಾಮಿಯಲ್ಲಿ ನಡೆದ ಸೊನಿ ಎರಿಕ್ಸನ್‌ ಓಪನ್ ಟೆನಿಸ್‌ ಪಂದ್ಯಾವಳಿಯಲ್ಲಿ, ತಮ್ಮ ಮೊದಲ ಪಂದ್ಯದಲ್ಲಿ ಒಲಿವಿಯರ್‌ ರೊಚಸ್‌ ವಿರುದ್ಧ 2–6, 7–6 , 4–6 ಸೆಟ್‌ಗಳ ಅಘಾತಕಾರಿ ಸೋಲುಂಡರು. ಈ 2007ರ ಬಿಎನ್‌ಪಿ ಪರಿಬಾಸ್‌ ಮಾಸ್ಟರ್ಸ್‌ ಪಂದ್ಯದಲ್ಲಿ ಫ್ಯಾಬ್ರಿಸ್‌ ಸಾಂಟೊರೊ ವಿರುದ್ಧದ ಸೋಲಿನ ನಂತರ, ನೊವಾಕ್‌ ಮೊದಲ ಸುತ್ತಿನಲ್ಲಿ ಸೋತು ನಿರ್ಗಮಿಸಿದ್ದು ಮೊದಲ ಬಾರಿ ಆಗಿತ್ತು. ನಂತರ, ತರಬೇತುದಾರ ಟಾಡ್‌ ಮಾರ್ಟಿನ್‌ರೊಂದಿಗಿನ ತಮ್ಮ ಒಪ್ಪಂದವು ಕೊನೆಗೊಂಡಿದೆ ಎಂದು ನೊವಾಕ್‌ ಹೇಳಿಕೆ ನೀಡಿದರು. ಟಾಡ್‌ ಮಾರ್ಟಿನ್‌ ತಮ್ಮ ಸರ್ವಿಸ್‌ ಶೈಲಿಯಲ್ಲಿ ಪರಿವರ್ತನೆ ತರಲು ಯತ್ನಿಸಿದರು, ಇದರಿಂದಾಗಿ ತಮ್ಮ ಸರ್ವಿಸ್‌ನಲ್ಲಿ ಡಬಲ್‌ ಫಾಲ್ಟ್ಸಗಳ ಪ್ರಮಾಣ ಹೆಚ್ಚಾಯಿತಲ್ಲದೆ, ತಮ್ಮ ಸರ್ವಿಸ್‌ ಎದುರಾಳಿಗೆ ದುಸ್ತರಗೊಳಿಸುವ ಸಾಧ್ಯತೆ ಕಡಿಮೆಗೊಳಿಸಿತು ಎಂದು ನೊವಾಕ್‌ ಒಪ್ಪಿಕೊಂಡರು.
ಮೂರನೆಯ ಶ್ರೇಯಾಂಕದ ಆಟಗಾರರಾಗಿ ನೊವಾಕ್‌ ಜೊಕೊವಿಕ್‌ ಆಗ 2010ರ ಫ್ರೆಂಚ್‌ ಓಪನ್‌ ಪ್ರವೇಶಿಸಿದರು. ಎವ್ಗೆನಿ ಕೊರೊಲೆವ್‌, ಕೇಯ್‌ ನಿಷಿಕೊರಿ, ವಿಕ್ಟರ್‌ ಹನೆಸ್ಕು ಮತ್ತು ರೊಬ್ಬಿ ಜಿನೆಪ್ರಿ ವಿರುದ್ಧ ಜಯಗಳಿಸಿ, ಕ್ವಾರ್ಟರ್‌ಫೈನಲ್ಸ್ ತಲುಪಿದರು. ಜೊರ್ಗೆನ್‌ ಮೆಲ್ಜರ್‌ ವಿರುದ್ಧ ಐದು ಸೆಟ್‌ಗಳಲ್ಲಿ , 6–4) ಸೋತರು. ಐದನೆಯ ಸೆಟ್‌ನಲ್ಲಿ 5-4ರ ಮುನ್ನಡೆಯಲ್ಲಿದ್ದು ಪಂದ್ಯ ಗೆಲ್ಲಲು ಕೊನೆಯ ಅಂಕಕ್ಕಾಗಿ ಜೊರ್ಗೆನ್‌ ಮೆಲ್ಜರ್‌ ಮಾಡಿದ ಸರ್ವ್‌‌ನ್ನು ರಿಟರ್ನ್‌ ಮಾಡಲು ನೊವಾಕ್‌ ಯತ್ನಿಸಿದಾಗ ಈ ಮುಂಗೈ ಹೊಡೆತವು ಅಂಕಣದಾಚೆ ಬಾಲ್ ನ್ನು ತಲುಪಿಸಿ 0-30 ಲೀಡ್ ಪಾಯಿಂಟ್ ಆಯಿತು. ಅಂಪೈರ್‌ ಕಾರ್ಲೊಸ್‌ ಬರ್ನಾರ್ಡ್ಸ್‌ ಖಚಿತಪಡಿಸಿದ ಲೇಟ್‌ ಕಾಲ್‌ ಇದನ್ನು 'ಔಟ್‌' ಎಂದು ನಿರ್ಣಯಿಸಿತ್ತು. ನೊವಾಕ್‌ ಇದನ್ನು ಸ್ವೀಕರಿಸಲಿಲ್ಲ. ನೊವಾಕ್‌ ಈ ಅಂಕ ಕಳೆದುಕೊಂಡು, ಪಂದ್ಯದಲ್ಲೂ ಸೋತರು. ಆನಂತರ, ಹಾಕ್‌-ಐ ತಂತ್ರಜ್ಞಾನದ ಮೂಲಕ ನೊವಾಕ್‌ರ ನಿಲುವು ಸರಿಯಾಗಿಯೇ ಇತ್ತು ಎಂಬುದನ್ನು ಸಾಬೀತುಪಡಿಸಲಾಯಿತು. ಚೆಂಡು ಅಂಕಣದೊಳಗೇ ಬಿದ್ದಿತ್ತು. ಮೊದಲೆರಡು ಸೆಟ್‌ಗಳನ್ನು ಗೆದ್ದ ನಂತರ ನೊವಾಕ್‌ ಗ್ರ್ಯಾಂಡ್‌ ಸ್ಲ್ಯಾಮ್‌ ಪಂದ್ಯವೊಂದರಲ್ಲಿ ಸೋತದ್ದು ಇದೇ ಮೊದಲ ಬಾರಿ.
ಮಾರ್ಸೇಲ್‌ನಲ್ಲಿ ಓಪನ್‌ 13 ಟೆನಿಸ್‌ ಪಂದ್ಯಾವಳಿಯಲ್ಲಿ ಜೊ-ವಿಲ್ಫ್ರೆಡ್‌ ಸೊಂಗಾ ವಿರುದ್ಧದ ಸೆಮಿಫೈನಲ್ಸ್‌ ಸೋತ ನಂತರ, ನೊವಾಕ್‌ ಬಾರ್ಕ್ಲೇಯ್ಸ್‌ ದುಬೈ ಟೆನಿಸ್‌ ಚಾಂಪಿಯನ್ಷಿಪ್‌ನ ಸಿಂಗಲ್ಸ್‌ ಪ್ರಶಸ್ತಿ ಗೆದ್ದುಕೊಂಡರು. ಡೇವಿಡ್‌ ಫೆರರ್‌ ವಿರುದ್ಧ ಗೆಲುವು ಸಾಧಿಸುವುದರೊಂದಿಗೆ, ತಮ್ಮ ವೃತ್ತಿಯ ಹನ್ನೆರಡನೆಯ ಪ್ರಶಸ್ತಿ ಗಳಿಸಿಕೊಂಡರು. ಇದರ ಮುಂದಿನ ವಾರ, ಕೆಲಿಫೊರ್ನಿಯಾದ ಇಂಡಿಯನ್‌ ವೆಲ್ಸ್‌ನಲ್ಲಿ ನಡೆದ ಬಿಎನ್‌ಪಿ ಪರಿಬಾಸ್‌ ಓಪನ್‌ ಟೆನಿಸ್ ಪಂದ್ಯಾವಳಿಯಲ್ಲಿ ನೊವಾಕ್‌ ಹಾಲಿ ವಿಜೇತರಾಗಿ ಅಂಕಣಕ್ಕಿಳಿದರು. ಇದು ಎಟಿಪಿ ವರ್ಲ್ಡ್‌ ಟೂರ್‌ ಮಾಸ್ಟರ್ಸ್‌ 1000 ಪಂದ್ಯಾವಳಿಯಾಗಿತ್ತು. ಆದರೆ ಕ್ವಾರ್ಟರ್‌ಫೈನಲ್ಸ್ ನಲ್ಲಿ ರೊಡ್ಡಿಕ್‌ ವಿರುದ್ಧ 6-3, 6-2 ಸೆಟ್‌ಗಳ ಪರಾಭವ ಅನುಭವಿಸಿದರು. ಫ್ಲೊರಿಡಾದ ಕೀ ಬಿಸ್ಕೇಯ್ನ್‌ನಲ್ಲಿ ಸೋನಿ ಎರಿಕ್ಸನ್‌ ಓಪನ್‌ ಎಂಬ ಇನ್ನೊಂದು ಎಟಿಪಿ ವರ್ಲ್ಡ್‌ ಟೂರ್‌ ಮಾಸ್ಟರ್ಸ್‌ 1000 ಪಂದ್ಯಾವಳಿಯ ಸೆಮಿಫೈನಲ್ಸ್ ಪಂದ್ಯದಲ್ಲಿ ನೊವಾಕ್‌ ಜೊಕೊವಿಕ್‌ ರೋಜರ್‌ ಫೆಡರರ್‌ ವಿರುದ್ಧ 3–6, 6–2, 6–3 ಸೆಟ್‌ಗಳಲ್ಲಿ ಜಯಗಳಿಸಿ, ಫೈನಲ್‌ ಪಂದ್ಯದಲ್ಲಿ ಬ್ರಿಟನ್‌ನ ಆಂಡಿ ಮರ್ರೆ ವಿರುದ್ಧ ಸೋಲು ಅನುಭವಿಸಿದರು.
ನೊವಾಕ್ ತಮ್ಮ ನಾಲ್ಕನೆಯ ವಯಸ್ಸಿನಲ್ಲೇ ಟೆನಿಸ್‌ ಆಡಲಾರಂಭಿಸಿದರು. ಯುಗೊಸ್ಲಾವಿಯಾದ ಅಂದಿನ ಪ್ರಮುಖ ಟೆನಿಸ್‌ ಆಟಗಾರ್ತಿ ಜೆಲೆನಾ ಗೆನ್ಸಿಕ್, ಎಂಟು ವರ್ಷದ ಅತ್ಯಂತ ಕಿರಿಯ ಟೆನಿಸ್ ಪಟು ನೊವಾಕ್‌ರನ್ನು ಗಮನಿಸಿ, 'ಮೊನಿಕಾ ಸೆಲೆಸ್‌ ನಂತರ, ನಾನು ನೋಡಿರುವ ಮಹಾನ್‌ ಟೆನಿಸ್‌ ಪ್ರತಿಭೆ ಇರುವವನು' ಎಂದರು. ತಮ್ಮ ಹನ್ನೆರಡನೆಯ ವಯಸ್ಸಿನಲ್ಲಿ, ಜರ್ಮನಿಯ ಮ್ಯೂನಿಕ್ ‌ನಗರದಲ್ಲಿರುವ ನಿಕೊಲಾ ಪಿಲಿಕ್‌ರ ಟೆನಿಸ್‌ ಅಕಾಡೆಮಿಯಲ್ಲಿ ನೊವಾಕ್ ಮೂರು ತಿಂಗಳುಗಳ ಕಾಲ ತರಬೇತಿ ಪಡೆದರು. ತಮ್ಮ ಹದಿನಾಲ್ಕನೆಯ ವಯಸ್ಸಿನಲ್ಲಿಯೇ ಅವರ ಅಂತರರಾಷ್ಟ್ರೀಯ ಟೆನಿಸ್‌ ವೃತ್ತಿ ಆರಂಭವಾಯಿತು. ಹೀಗೆ ಯುರೋಪಿಯನ್‌ ಚಾಂಪಿಯನ್ಷಿಪ್ಸ್‌ನ ಸಿಂಗಲ್ಸ್‌, ಡಬಲ್ಸ್‌ ಹಾಗೂ ತಂಡದ ಸ್ಪರ್ಧೆ - ಈ ಮೂರೂ ವಿಭಾಗಗಳಲ್ಲಿ ಜಯಗಳಿಸಿದರು.
ನೊವಾಕ್‌ ಸದ್ಯಕ್ಕೆ ಮೊನಾಕೊದ ಮಾಂಟೆ ಕಾರ್ಲೊದ ನಿವಾಸಿ. ಸ್ಲೋವಾಕ್‌ ಗಣರಾಜ್ಯದ ಮಾಜಿ ಟೆನಿಸ್‌ ಪಟು ಮಾರಿಯಾನ್‌ ವಾಜ್ಡಾ ಅವರಿಂದ ತರಬೇತಿ ಪಡೆಯುತ್ತಿದ್ದಾರೆ. ನಂತರ 2009ರ ಆಗಸ್ಟ್‌ ನಲ್ಲಿ ಅಮೆರಿಕಾ ಸಂಯುಕ್ತ ಸಂಸ್ಥಾನದ ಹಿಂದಿನ ಟೆನಿಸ್‌ ಪಟು ಟಾಡ್‌ ಮಾರ್ಟಿನ್‌ ಅವರಿಂದಲೂ ತರಬೇತಿ ಪಡೆಯಲಾರಂಭಿಸಿದರು.
ಸ್ವಿಟ್ಜರ್ಲೆಂಡ್‌ನ ಬಸೆಲ್‌ನಲ್ಲಿ ನಡೆದ ಡೆವಿಡೊಫ್‌ ಸ್ವಿಸ್‌ ಇಂಡೋರ್ಸ್‌ ಟೆನಿಸ್‌ ಪಂದ್ಯಾವಳಿಯಲ್ಲಿ ತಮ್ಮ ವೃತ್ತಿಯಲ್ಲಿ ಮೊತ್ತಮೊದಲ ಬಾರಿಗೆ ದುಪ್ಪಟ್ಟು ಸಾಧನೆಗೈದರು. ಜಾನ್‌ ಹರ್ನಿಷ್‌ ವಿರುದ್ಧ 6–0, 6–0 ನೇರ ಸೆಟ್‌ಗಳಲ್ಲಿ ಗೆದ್ದು ಕ್ವಾರ್ಟರ್‌ಫೈನಲ್ಸ್‌ ಪ್ರವೇಶಿಸಿದರು. ಒಂದು ಸೆಟ್‌ ಹಿಂದಿದ್ದು, ಬ್ರೇಕ್‌ ಹಿನ್ನಡೆಯಿಂದ ಚೇತರಿಸಿಕೊಂಡ ನೊವಾಕ್‌ ಸ್ಟಾನಿಸ್ಲಾಸ್‌ ವಾವ್ರಿಂಕಾ ವಿರುದ್ಧ 3–6, 7–6 , 6–2 ಸೆಟ್‌ಗಳ ಜಯ ಸಾಧಿಸಿ, ಕ್ವಾರ್ಟರ್ ಫೈನಲ್ಸ್ ಪ್ರವೇಶಿಸಿದರು. ಸೆಮಿ ಫೈನಲ್ಸ್ ನಲ್ಲಿ ರಡೆಕ್‌ ಸ್ಟೆಫನೆಕ್‌ ವಿರುದ್ಧದ ಪಂದ್ಯದಲ್ಲಿ ಮೂರು ಮ್ಯಾಚ್‌ ಪಾಯಿಂಟ್‌ಗಳನ್ನು ಉಳಿಸಿ, 6–7 , 7–5, 6–2 ಸೆಟ್‌ಗಳಲ್ಲಿ ಗೆದ್ದ ನೊವಾಕ್‌ ಫೈನಲ್‌ ಪ್ರವೇಶಿಸಿದರು. ಅಂತಿಮ ಪಂದ್ಯದಲ್ಲಿ ಅವರು ಮೂರು-ಬಾರಿ ಚಾಂಪಿಯನ್, ಆತಿಥೇಯ ರಾಷ್ಟ್ರದ ರೋಜರ್‌ ಫೆಡರರ್‌ ವಿರುದ್ಧ 6–4, 4–6, 6–2 ಸೆಟ್‌ಗಳ ಜಯ ಸಾಧಿಸಿ, ವರ್ಷದ ನಾಲ್ಕನೆಯ ಪ್ರಶಸ್ತಿ ಗಳಿಸಿದರು. ಈ ಗೆಲುವಿನೊಂದಿಗೆ, ನೊವಾಕ್‌ 2009ರಲ್ಲಿ ಎಟಿಪಿ ವರ್ಲ್ಡ್‌ 500,ಪಂದ್ಯಾವಳಿಯಲ್ಲಿ ಎಲ್ಲ 15-0 ಪಂದ್ಯಗಳನ್ನು ಗೆದ್ದಿದ್ದರು.
ಲಂಡನ್‌ನಲ್ಲಿ ನಡೆದ ವರ್ಷಾಂತ್ಯದ ಎಟಿಪಿ ವರ್ಲ್ಡ್‌ ಟೂರ್‌ ಫೈನಲ್ಸ್‌ ಪಂದ್ಯಾವಳಿಯಲ್ಲಿ ಹಾಲಿ ವಿಜೇತರಾಗಿ ಪ್ರವೇಶಿಸಿದ ನೊವಾಕ್‌ ಜೊಕೊವಿಕ್‌, ತಮ್ಮ ಮೊದಲ ರೌಂಡ್‌ ರಾಬಿನ್‌ ಪಂದ್ಯದಲ್ಲಿ ನಿಕೊಲಾಯ್‌ ಡೆವಿಡೆಂಕೊ ವಿರುದ್ಧ 3–6, 6–4, 7–5 ಸೆಟ್‌ಗಳಲ್ಲಿ ಜಯಗಳಿಸಿದರು. ಇದರೊಂದಿಗೆ ಅವರ ವಿಜಯದ ಅಭಿಯಾನವು 11 ಪಂದ್ಯಗಳ ತನಕ ವಿಸ್ತರಿಸಿತು. ಅವರ ಎರಡನೆಯ ಪಂದ್ಯದಲ್ಲಿ ಅವರ ಅಭಿಯಾನಕ್ಕೆ ಕೊನೆ ಕಂಡಿತು. ಬಹಳ ಆಯಾಸವಾದಂತೆ ಕಂಡುಬಂದ ನೊವಾಕ್‌ ಮೊದಲ ಬಾರಿಗೆ ರಾಬಿನ್‌ ಸೊಡರ್ಲಿಂಗ್‌ ವಿರುದ್ಧ 7–6 , 6–1 ಸೆಟ್‌ಗಳಲ್ಲಿ ಸೋತರು. ತಮ್ಮ ಕೊನೆಯ ಪಂದ್ಯದಲ್ಲಿ ರಫೆಲ್‌ ನಡಾಲ್‌ ವಿರುದ್ಧ 7–6 , 6–3 ಸೆಟ್‌ಗಳಲ್ಲಿ ಗೆದ್ದರೂ ಸಹ ನೊವಾಕ್‌ ಸೆಮಿಫೈನಲ್ಸ್‌ಗೆ ಮುನ್ನಡೆಯಲಾಗಲಿಲ್ಲ, ಏಕೆಂದರೆ, ಸೊಡರ್ಲಿಂಗ್‌, ಡೆವಿಡೆಂಕೊ ಮತ್ತು ಜೊಕೊವಿಕ್‌ ಈ ಮೂವರೂ ಸಹ ತಲಾ ಎರಡು ಪಂದ್ಯ ಗೆದ್ದು ಒಂದರಲ್ಲಿ ಸೋತಿದ್ದರು. ಸೆಟ್‌ ವಿಜಯದ ಶೇಕಡಾವಾರನ್ನು ಹೋಲಿಸಿದಾಗ, ಡೆವಿಡೆಂಕೊರದ್ದು ಉಳಿದ ಇಬ್ಬರಿಗಿಂತಲೂ ಉತ್ತಮವಾಗಿದ್ದು, ಡೆವಿಡೆಂಕೊ ಸೆಮಿಫೈನಲ್ಸ್ ಪ್ರವೇಶಿಸಲು ಸುಲಭವಾಯಿತು.
ತಮ್ಮ ಸ್ವಸ್ಥಳ ಬೆಲ್‌ಗ್ರೇಡ್‌ನಲ್ಲಿ ನಡೆದ ಸರ್ಬಿಯಾ ಓಪನ್‌ ಟೆನಿಸ್‌ ಪಂದ್ಯಾವಳಿಯಲ್ಲಿ ನೊವಾಕ್‌ ಜೊಕೊವಿಕ್‌ ಅಗ್ರಶ್ರೇಯಾಂಕಿತರಾಗಿದ್ದರು. ಮೊದಲ ಬಾರಿ ಫೈನಲ್‌ ತಲುಪಿದ್ದ ಲುಕಾಸ್‌ ಕುಬೊಟ್‌ರನ್ನು ಸೋಲಿಸಿ, ವರ್ಷದ ಎರಡನೆಯ ಪ್ರಶಸ್ತಿ ಗೆದ್ದುಕೊಂಡರು. ಮ್ಯೂಚುವಾ ಮಾಡ್ರಿಲಿನಾ ಮಾಡ್ರಿಡ್‌ ಓಪನ್‌ ಟೆನಿಸ್‌ ಪಂದ್ಯಾವಳಿಯಲ್ಲಿ ಮೂರನೆಯ ಶ್ರೇಯಾಂಕಿತರಾಗಿ ನೊವಾಕ್‌ ಒಂದು ಸೆಟ್‌ನ್ನೂ ಬಿಟ್ಟುಕೊಡದೇ ಸೆಮಿಫೈನಲ್ಸ್ ಹಂತ ತಲುಪಿದರು. ಐದು ವಾರಗಳಲ್ಲಿ ಮೂರನೆಯ ಬಾರಿ ರಫೆಲ್‌ ನಡಾಲ್‌ರನ್ನು ಎದುರಿಸಿದರು. ಮೂರು ಮ್ಯಾಚ್‌ ಪಾಯಿಂಟ್‌ ಗೆ ಪಾತ್ರನಾಗಿದ್ದ ನೊವಾಕ್‌, 3–6, 7–6 , 7–6 ಸೆಟ್‌ಗಳಿಂದ ಸೋತರು. ನಾಲ್ಕು ತಾಸು ಹಾಗೂ ಎರಡು ನಿಮಿಷಗಳ ಕಾಲ ನಡೆದ ಈ ಪಂದ್ಯವು, ಓಪನ್‌ ಯುಗದ ಎಟಿಪಿ ವರ್ಲ್ಡ್ ಟೂರ್‌ನಲ್ಲಿ ಅತ್ಯುದ್ದದ ಮೂರು ಸೆಟ್‌ಗಳುಳ್ಳ ಸಿಂಗಲ್ಸ್‌ ಪಂದ್ಯವಾಗಿತ್ತು. ಫ್ರೆಂಚ್‌ ಓಪನ್‌ ಪಂದ್ಯಾವಳಿಯ ಮೂರನೆಯ ಸುತ್ತಿನ ಪಂದ್ಯದಲ್ಲಿ ನೊವಾಕ್ ಜರ್ಮನಿಯ ಫಿಲಿಪ್‌ ಕೊಹ್ಲ್‌ಷ್ರೇಬರ್‌ ವಿರುದ್ಧ ‌ 6–4, 6–4, 6–4 ಸೆಟ್‌ಗಳಲ್ಲಿ ಸೋತರು.
ಆಸ್ಟ್ರೇಲಿಯನ್‌ ಓಪನ್‌ ಟೆನಿಸ್‌ ಪಂದ್ಯಾವಳಿಯಲ್ಲಿ, ನೊವಾಕ್‌ ಒಂದು ಸೆಟ್‌ ಸೋಲದೆ ಫೈನಲ್‌ ತಲುಪಿದರು. ಸೆಮಿಫೈನಲ್ಸ್ ನಲ್ಲಿ ಹಿಂದಿನ ವರ್ಷದ ವಿಜೇತ ರೋಜರ್‌ ಫೆಡರರ್‌ ವಿರುದ್ಧ ಭಾರೀ ಗೆಲುವು ಸಾಧಿಸಿದರು. ಕಳೆದ ವರ್ಷದ ಯುಎಸ್‌ ಓಪನ್‌ ನಂತರ, ಗ್ರ್ಯಾಂಡ್‌ ಸ್ಲ್ಯಾಮ್‌ ಪಂದ್ಯಾವಳಿಯ ಫೈನಲ್‌ ತಲುಪಿದ್ದು ಇದು ಸತತ ಎರಡನೆಯ ಬಾರಿ. ಸೆಮಿಫೈನಲ್ಸ್‌ ತಲುಪುವುದರ ಮೂಲಕ, ನೊವಾಕ್‌ ಎಲ್ಲಾ ನಾಲ್ಕೂ ಗ್ರ್ಯಾಂಡ್‌ ಸ್ಲ್ಯಾಮ್‌ ಪಂದ್ಯಾವಳಿಗಳ ಸೆಮಿಫೈನಲ್ಸ್‌ ತಲುಪಿದ ಅತಿ ಕಿರಿಯ ಆಟಗಾರರಾದರು. ಫೈನಲ್‌ ಪಂದ್ಯದಲ್ಲಿ, ನೊವಾಕ್‌ ಶ್ರೇಯಾಂಕ-ರಹಿತ ಫ್ರೆಂಚ್‌ ಆಟಗಾರ ಜೊ-ವಿಲ್ಫ್ರೆಡ್‌ ಸೊಂಗಾ ವಿರುದ್ಧ ನಾಲ್ಕು ಸೆಟ್‌ಗಳ ಜಯ ) ಸಾಧಿಸಿದರು. ಇದರ ಮೂಲಕ ಸರ್ಬಿಯಾಗೆ ಮೊಟ್ಟಮೊದಲ ಗ್ರ್ಯಾಂಡ್‌ ಸ್ಲ್ಯಾಮ್‌ ಸಿಂಗಲ್ಸ್‌ ಪ್ರಶಸ್ತಿಯೊಂದು ಲಭಿಸಿದಂತಾಯಿತು. ಗ್ರ್ಯಾಂಡ್ ಸ್ಲ್ಯಾಮ್ ಪಂದ್ಯಾವಳಿಯೊಂದನ್ನು 2005ರ ಆಸ್ಟ್ರೇಲಿಯನ್‌ ಓಪನ್‌ ನಂತರ ರೋಜರ್‌ ಫೆಡರರ್‌ ಅಥವಾ ರಫೆಲ್‌ ನಡಾಲ್‌ ಗೆಲ್ಲದಿದ್ದುದು ಇದೇ ಮೊದಲ ಬಾರಿಯಾಗಿತ್ತು.
ಒಲಿಂಪಿಕ್ಸ್‌ ನಂತರ, ನೊವಾಕ್‌ ಜೊಕೊವಿಕ್‌ ಯುಎಸ್‌ ಓಪನ್‌ ಗ್ರ್ಯಾಂಡ್‌ ಸ್ಲ್ಯಾಮ್‌ ಟೆನಿಸ್‌ ಪಂದ್ಯಾವಳಿ ಪ್ರವೇಶಿಸಿ, ಮೂರನೆಯ ಶ್ರೇಯಾಂಕಿತರಾದರು. ಈ ಪಂದ್ಯಾವಳಿಯಲ್ಲಿ ತಾವಾಡುವ ಪಂದ್ಯಗಳ ಮಧ್ಯೆ ಹಲವು ಸಲ ಸಣ್ಣ-ಪುಟ್ಟ ಗಾಯಗಳಿಂದಾಗಿ ವಿರಾಮ ತೆಗೆದುಕೊಳ್ಳುತ್ತಿದ್ದರು. ಇದರಿಂದ ಆಂಡಿ ರೊಡ್ಡಿಕ್ 'ಎಸ್‌ಎಆರ್‌ಎಸ್‌, ಹಕ್ಕಿ ಜ್ವರ ಹಾಗೂ ನೆಗಡಿ ಸೇರಿದಂತೆ ನೊವಾಕ್‌ಗೆ 'ಹದಿನಾರು ಗಾಯಗಳಿವೆ' ಎಂಬ ತರಲೆ ಚಟಾಕಿ ಹಾರಿಸಿದರು. ಕ್ವಾರ್ಟರ್‌ಫೈನಲ್ಸ್‌ ಪಂದ್ಯದಲ್ಲಿ ನೊವಾಕ್‌ ಜೊಕೊವಿಕ್‌ ಆಂಡಿ ರೊಡ್ಡಿಕ್‌ ವಿರುದ್ಧ ಜಯಗಳಿಸಿದ ನಂತರ, ರೊಡ್ಡಿಕ್‌ರ ಚಟಾಕಿಗಳನ್ನು ಕೀಳು ಮಟ್ಟದ್ದು ಎಂದು ಅಭಿಪ್ರಾಯ ಪಟ್ಟರು. ಅಲ್ಲಿ ನೆರೆದಿದ್ದ ಪ್ರೇಕ್ಷಕರೆಲ್ಲರೂ ವಿಚಿತ್ರವಾಗಿ ಅರಚಿ ತಮ್ಮ ಅಸಹಮತದ ಧ್ವನಿಯೆತ್ತಿದ್ದರು. ಈ 2007ರ ಯುಎಸ್‌ ಓಪನ್ ಪಂದ್ಯಾವಳಿಯ ಸೆಮಿಫೈನಲ್ಸ್ ಪಂದ್ಯದಲ್ಲಿ ರೋಜರ್‌ ಫೆಡರರ್‌ ವಿರುದ್ಧ 6–3, 5–7, 7–5, 6–2 ಸೆಟ್‌ಗಳಲ್ಲಿ ಸೋಲುವುದರೊಂದಿಗೆ ನೊವಾಕ್‌ರ ಅಭಿಯಾನ ಕೊನೆಗೊಂಡಿತು.
ಟೊರೊಂಟೊದಲ್ಲಿ ನಡೆದ ರೊಜರ್ಸ್‌ ಕಪ್‌ ಟೆನಿಸ್‌ ಪಂದ್ಯಾವಳಿಯಲ್ಲಿ ನೊವಾಕ್‌ ಜೊಕೊವಿಕ್‌ ಸ್ಪರ್ಧಿಸಿದರು. ಸೆಮಿಫೈನಲ್ಸ್ ನಲ್ಲಿ ರೋಜರ್‌ ಫೆಡರರ್‌ ವಿರುದ್ಧ 6–1, 3–6, 7–5 ಸೆಟ್‌ಗಳಲ್ಲಿ ಸೋತರು. ರಫೆಲ್‌ ನಡಾಲ್‌ ಒಂದಿಗೆ ನೊವಾಕ್‌ ಡಬಲ್ಸ್‌ ಜೋಡಿಯಾದರು. ಇದು ಒಂದು ಕಾಲದಲ್ಲಿ ಅತಿ ಗಮನ ಸೆಳೆವ ಜೊತೆಯಾಟದ ಜೋಡಿಯಾಗಿತ್ತು. ಆಗ 1976ರಲ್ಲಿ ಜಿಮ್ಮಿ ಕಾನರ್ಸ್‌ ಮತ್ತು ಆರ್ಥರ್‌ ಆಷ್‌ ಜೋಡಿಯಾಗಿ ಡಬಲ್ಸ್‌ ಪಂದ್ಯವಾಡಿದ ನಂತರ ನೊವಾಕ್‌ ಮತ್ತು ರಫೆಲ್‌ ನಡಾಲ್‌ ವಿಶ್ವದ ಕ್ರಮಾಂಕ 1 ಮತ್ತು 2 ರ ಜೋಡಿಯಾಗಿ ಆಡಿದ್ದು ಇದೇ ಮೊದಲ ಬಾರಿ. ಆದರೆ ಮೊದಲ ಸುತ್ತಿನಲ್ಲೇ ಕೆನಡಾ ದೇಶದವರಾದ ಮಿಲೊಸ್‌ ರವೊನಿಕ್‌ ಮತ್ತು ವಾಸೆಕ್‌ ಪೊಸ್ಪಿಸಿಲ್‌ ವಿರುದ್ಧ ನೊವಾಕ್‌-ರಫೆಲ್ ಜೋಡಿ ಸೋತಿತು. ಸಿನ್ಸಿನಟಿಯಲ್ಲಿ ನಡೆದ 2010 ವೆಸ್ಟರ್ನ್‌ & ಸದರ್ನ್‌ ಫೈನಾನ್ಷಿಯಲ್‌ ಗ್ರೂಪ್‌ ಮಾಸ್ಟರ್ಸ್‌ ಟೆನಿಸ್‌ ಪಂದ್ಯಾವಳಿಯ ಕ್ವಾರ್ಟರ್‌ಫೈನಲ್ಸ್ ಪಂದ್ಯದಲ್ಲಿ ಆಂಡಿ ರೊಡ್ಡಿಕ್ ವಿರುದ್ಧ ಸೋತರು.
ಟೆನಿಸ್‌ ಅಂಕಣದಾಚೆಗಿನ ಪ್ರಪಂಚದಲ್ಲಿಯೂ ನೊವಾಕ್‌ ಚಿರಪರಿಚಿತ ವ್ಯಕ್ತಿ. ಹಾಸ್ಯ,ವಿಡಂಬನಾತ್ಮಕ ವ್ಯಕ್ತಿತ್ವವುಳ್ಳ ನೊವಾಕ್‌, ತಮ್ಮ ಸ್ನೇಹಿತ,ಸಹ ಟೆನಿಸ್‌ ಪಟುಗಳನ್ನು ಆಗಾಗ್ಗೆ ಅಣಕು ಮತ್ತು ಅನುಕರಣ ಮಾಡುವ ಮೂಲಕ ಮಜಾ ತೆಗೆಯುವುದುಂಟು. ಅವರು 2007ರ ಯುಎಸ್‌ ಓಪನ್‌ ಟೆನಿಸ್‌ ಪಂದ್ಯಾವಳಿಯ ಕ್ವಾರ್ಟರ್‌ಫೈನಲ್‌ ಪಂದ್ಯದಲ್ಲಿ ಸ್ಪೇನ್‌ನ ಕಾರ್ಲೊಸ್‌ ಮೊಯಾ ವಿರುದ್ಧ ಗೆದ್ದ ನಂತರ, ರಫೆಲ್‌ ನಡಾಲ್‌ ಮತ್ತು ಮಾರಿಯಾ ಷರಪೊವಾ ಅವರನ್ನು ಅನುಕರಣೆ ಮಾಡಿದರು. ಅಲ್ಲಿ ನೆರೆದಿದ್ದ ಪ್ರೇಕ್ಷಕರೆಲ್ಲರೂ ಘೊಳ್ಳೆಂದು ನಕ್ಕರಲ್ಲದೇ ಇದರಿಂದ ಮನರಂಜನೆ ಪಡೆದರು. ಅದಲ್ಲದೇ 2009ರ ಯುಎಸ್‌ ಓಪನ್‌ ಟೆನಿಸ್‌ ಪಂದ್ಯಾವಳಿಯಲ್ಲಿ ತಮ್ಮ ಅಂತಿಮ ಪ್ರಾಥಮಿಕ ಆಟದ ನಂತರ ನೊವಾಕ್ ಮಹಾ ಟೆನಿಸ್‌ ಆಟಗಾರ‌ ಜಾನ್‌ ಮೆಕೆನ್ರೊ ಅವರ ಅನುಕರಣ ಮಾಡಿದರು. ನಂತರ ಕೆಲ ಕಾಲ ಮೆಕೆನ್ರೊ ಅವರೊಂದಿಗೆ ಟೆನಿಸ್‌ ಆಟವಾಡುವ ಮುಂಚೆ ಈ ಅಣಕದ ಮೂಲಕ, ಅವರು ಪ್ರೇಕ್ಷಕರನ್ನು ರಂಜಿಸುತ್ತಿದ್ದರು.
ನಂತರ, ಬೀಜಿಂಗ್‌ನ ಚೀನಾ ಓಪನ್‌ ಪಂದ್ಯಾವಳಿಯಲ್ಲಿ ಪಾಲ್ಗೊಂಡರು. ವಿಕ್ಟರ್‌ ಹಾನೆಸ್ಕು, ವಿಕ್ಟರ್‌ ಟ್ರೊಯಿಕಿ, ಫರ್ನಾಂಡೊ ವರ್ಡಾಸ್ಕೊ ಹಾಗೂ ರಾಬಿನ್ ಸೊಡರ್ಲಿಂಗ್‌ ವಿರುದ್ಧ ಜಯಗಳಿಸಿ ಫೈನಲ್ ತಲುಪಿದ ನೊವಾಕ್‌, ಮಾರಿಯಾನ್‌ ಸಿಲಿಕ್‌ ವಿರುದ್ಧ 6–2, 7–6 ನೇರ ಸೆಟ್‌ಗಳ ಜಯ ಸಾಧಿಸಿ, ವರ್ಷದ ಮೂರನೆಯ ಪ್ರಶಸ್ತಿ ತಮ್ಮದಾಗಿಸಿಕೊಂಡರು. ಈ ಪಂದ್ಯಾವಳಿಯಲ್ಲಿನ ಉತ್ತಮ ಪ್ರದರ್ಶನ ಹಾಗೂ 2009ರ ಷಾಂಘೈ ಮಾಸ್ಟರ್ಸ್‌ನಿಂದ ಆಂಡಿ ಮರ್ರೆ ಹಿಂದೆ ಸರಿದ ಫಲವಾಗಿ, ಅಕ್ಟೋಬರ್‌ 19ರಂದು ನೊವಾಕ್‌ ವಿಶ್ವದ 3ನೆಯ ಶ್ರೇಯಾಂಕವನ್ನು ಪುನಃ ಪಡೆದರು. ಷಾಂಘೈ ಎಟಿಪಿ ಮಾಸ್ಟರ್ಸ್‌ 1000 ಪಂದ್ಯಾವಳಿಯ ಪ್ರಪ್ರಥಮ ಆವೃತ್ತಿಯ ಸೆಮಿಫೈನಲ್ಸ್‌ನಲ್ಲಿ, ಸಾಮಾನ್ಯ ಗೆಲುವು ಸಾಧಿಸುವ,ಮುಂದೆ ಪಂದ್ಯ ವಿಜೇತರಾಗಲಿದ್ದ ನಿಕೊಲಾಯ್ ಡೆವಿಡೆಂಕೊ ವಿರುದ್ಧ ಕೇವಲ 3 ತಾಸುಗಳ ಪಂದ್ಯವನ್ನು 6–4, 4–6, 6–7 ಸೆಟ್‌ಗಳಲ್ಲಿ ಸೋತರು.